title: HCard

text: hCard (lyhenne sanoille HTML vCard) on mikroformaatti henkilöiden, yritysten, organisaatioiden, ja paikkojen yhteystietojen julkaisemiselle (X)HTML-, Atom, RSS, tai XML-muodossa. hCard on 1:1 esitys vCard (RFC 2426) -muodosta, ominaisuuksista ja arvoista.


title: HCard

text: Se mahdollistaa jäsennystyökalujen (esimerkiksi toisten www-sivujen tai Firefoxin Operator-laajennoksen) poimia yksityiskohtia ja näyttää niitä toisilla www-sivuilla tai etsintätyökaluilla (mapping tools), indeksoida, hakea niitä, ja ladata niitä osoitekirjasovelluksiin.


title: HCard

text: Geo-mikroformaatti on osa hCardin määrittelyä. Sitä käytetään usein paikan koordinaattien esittämiseen hCardissa. hCardin osaa adr:ia voidaan käyttää itsenäisenä mikroformaattina.


title: HCard

text: Henkilötieto


title: HCard

text: on vCard-muodossa:


title: HCard

text: Tässä on Wikimedia Foundationin kontaktitiedot live hCard -muodossa:


title: HCard

text: sama merkkauskielellä:


title: Sarvihaikalat

text: Sarvihaikalat eli kampahammashait (Heterodontiformes) on rustokaloihin kuuluva kalalahko. Siihen kuuluu vain yksi heimo sarvihait (Heterodontidae) ja yksi suku "Heterodontus", jossa on yhdeksän lajia.


title: Sarvihaikalat

text: Sarvihaikaloilla on kaksi piikkistä selkäevää, peräevä, viisi kidusaukkoa. Niiden silmistä puuttuu vilkkuluomi. Sieraimet ovat yhteydessä suuhun syvän kanavan kautta.


title: Nostromo (kirjankustantamo)

text: Kustannuosakeyhtiö Nostromo oli helsinkiläinen pienkustantamo, jonka perustivat vuonna 1990 Kaarle Ervasti, Otso Kantokorpi ja Lasse Saarinen. Kustantamo toimi vain kolme vuotta, minä aikana ilmestyi kaikkiaan seitsemän kirjaa.


title: Tykkään susta

text: Tykkään susta on Jonna Tervomaan toinen studioalbumi vuodelta 1985.


title: Sampo (elokuva)

text: Sampo () on suomalaisten ja neuvostoliittolaisten yhteistyönä vuonna 1959 valmistunut elokuva, joka perustuu löyhästi Suomen kansalliseepokseen Kalevalaan. Elokuvan amerikkalainen versio tunnetaan nimellä "The Day the Earth Froze".


title: Sampo (elokuva)

text: Vuonna 2014 KAVI restaroi elokuvan ja kunnosti muun muassa kuvanlaatua.


title: Nuala O’Faolain

text: Nuala O’Faolain (1. maaliskuuta 1940 – 9. toukokuuta 2008) oli irlantilainen toimittaja, televisiotuottaja, kirjallisuusarvostelija, opettaja ja kirjailija. Hän sai kansainvälistä tunnustusta kahdesta muistelmakirjastaan "Are You Somebody?" ja "Almost There", romaanistaan "My Dream of You" ja kertomuksestaan "The Story of Chicago May". Kolme ensimmäistä pääsivät New York Timesin best seller -listalle. Hänen kirjoistaan on suomennettu ainakin "Are You Somebody?" (suom. "Tunnenko minä teidät?") ja "My Dream of You" (suom. "Olet kaikkeni").


title: Nuala O’Faolain

text: O'Faolain syntyi Dublinissa. Hän oli yhdeksästä lapsesta toiseksi vanhin. Hänen isänsä oli tunnettu irlantilainen toimittaja Tomas O'Faolain, joka kirjoitti Dublin Evening Pressissa ilmestyvää "Dubliners Diary" -palstaa kirjailijanimellä Terry O'Sullivan. O'Faolain opiskeli University College Dublinissa, Hullin yliopistossa ja Oxfordin yliopistossa. Hän opetti Morley Collegessa ja toimitti televisio-ohjelmia BBC:lle ja RTÉ:lle.


title: Nuala O’Faolain

text: O'Faolain oli kihloissa ainakin kerran, mutta ei koskaan naimisissa. Teoksessaan "Tunnenko minä teidät?" hän puhuu avoimesti viisitoistavuotisesta suhteestaan toimittaja Nell McCaffertyyn, joka julkaisi omaelämäkertansa nimellä "Nell" Vuodesta 2002 kuolemaansa saakka O'Faolain eli suurimman osan ajasta Brooklynissa asuvan asianajaja John Low-Beerin ja hänen tyttärensä Annan kanssa. Heidän parisuhteensa rekisteröitiin vuonna 2003.


title: Nuala O’Faolain

text: O'Faolain asui Irlannissa ja New Yorkissa. O'Faolainilla oli aivoista leviämään lähtenyt, ja häntä haastateltiin Marian Finucanen radio-ohjelmassa RTÉ Radio One -radiokanavalla 12. huhtikuuta 2008 kuolemaan johtavasta sairaudesta. Hän sanoi Finucanelle: ""En halua enempää aikaa. Heti kun kuulin kuolevani, elämästä katosi kaikki hyvä"".


title: Nuala O’Faolain

text: O'Faolain kuoli yöllä 9. toukokuuta 2008.


title: Green Cargo

text: Green Cargo AB (GC) on ruotsalainen valtion omistama logistiikkatoimintoja hoitava osakeyhtiö, joka hoitaa kotimaan tavaraliikennettä junilla ja kuorma-autoilla. Yhtiön toimitusjohtaja on Sören Belin. Suomessa vastaavanlainen yhtiö on VR Groupiin kuuluva VR Transpoint.


title: Green Cargo

text: Green Cargo perustettiin 1. tammikuuta 2001, kun Ruotsin valtionrautatiet, Statens Järnvägar, yhtiöitettiin. Aiemmin Green Cargo oli ollut valtionrautateiden tavaraliikenneyhtiö SJ Gods. Yhtiöllä on Ruotsissa noin 70 prosentin markkinaosuus rautateitse tapahtuvasta tavaraliikenteestä.


title: Green Cargo

text: Yhtiö työllistää suoraan ja tytäryhtiöidensä kautta 3 115 ihmistä. Yhtiö omistaa 433 veturia, joista 230 on sähkövetureita ja loput 203 dieselvetureita, sekä 6 805 tavaravaunua. Yhtiöllä on logistiikkakeskukset Tukholmassa, Norrköpingissä, Göteborgissa, Helsingborgissa sekä Kööpenhaminassa.


title: Green Cargo

text: Vuonna 2004 Ruotsin valtio, Green Cargo ja Deutsche Bahn aloittivat yhteistoimintaneuvottelut tavoitteena paremmat tavaraliikenneyhteydet Ruotsin ja manner-Euroopan välillä. Vuodesta 2008 alkaen Ruotsin ja Saksan välistä Tanskan kautta kulkevaa tavaraliikennettä on hoitanut Green Cargon ja Deutsche Bahnin yhdessä omistama Railion Scandinavia, jonka kotipaikka on Kööpenhamina.


title: Green Cargo

text: Green Cargo AB:n toiminnot on jaettu kuuteen osastoon:


title: Dekaboraani

text: Dekaboraani (BH) on suhteellisen vakaa boorin ja vedyn muodostama molekyyliyhdiste.


title: Dekaboraani

text: Huoneenlämpötilassa dekaboraani on värittöminä kiteinä. Aine voi ragoida räjähdysmäisesti hapettimien kanssa sekä muodostaa räjähtäviä seoksia halogeeneja sisältävien aineiden ja eetterien kanssa. Aine liukenee pienissä määrin kylmään veteen, mutta kuuma vesi hajottaa yhdisteen.


title: Dekaboraani

text: Dekaboraania on mahdollista tuottaa pienimassaisempien boraanien pyrolyysillä. Esimerkiksi diboraanin pyrolyysi tuottaa dekaboraania kohtuullisella saannolla.. Ainetta on mahdollista valmistaa myös natriumborohydridistä tetradekahydroundekaboraatti-ionivälituotteen avulla.


title: Dekaboraani

text: Dekaboraania käytetään orgaanisen kemian synteeseissä pelkistimenä, mutta sen teho on vain kohtalainen. Dekaboraanin avulla voidaan muuttaa aromaattiset aldehydit vastaaviksi metyyli- tai etyyli eettereiksi. Typen läsnä ollessa aldehydit ja ketonit voidaan myös pelkistää vastaaviksi amiineiksi. Pyrrolidiinin ja ceriumkloridin käyttäminen dekaboraanin kanssa tekee reaktiosta selektiivisemmän ja siten käyttökelpoisen. N-alkyyliaminobentseenejä voidaan valmistaa nitrobentseeneistä aminaatioreaktiolla käyttämällä dekaboraania.


title: Dekaboraani

text: Dekaboraani on myrkyllinen aine. Aineen joutuminen hengitysteihin tai sen nieleminen aiheuttaa hengenahdistusta, huonovointisuutta ja tasapainon väliaikaisen menetyksen. Oireet voiva ilmetä vasta kahden vuorokauden kuluttua aineelle altistumisesta. Pitkäaikainen altistus dekaboraanille voi johtaa muutoksiin keskushermostossa.


title: Viekin rautatieasema

text: Viekin rautatieasema () on Suomen rataverkon linjavaihde rataosalla . Linjavaihde on ratakilometrillä km 753+979. Viekin rautatieasema sijaitsee Pielisen itärannalla Lieksassa noin 25 kilometriä luonteeseen Lieksan asemalta. Henkilöliikenne on loppunut asemalta monen muun Nurmeksen radan pienemmän aseman tapaan 27.5.1990, mutta paikalla on ollut sen jälkeen raakapuun kuormausta. Asema on ollut ilman miehitystä vuodesta 1994.


title: Viekin rautatieasema

text: Asemarakennus, ulkorakennus ja tavarasuoja ovat vuodelta 1970. Tätä ennen asemana on ollut puinen Thure Hellströmin suunnitelema tyyppiasema, samanlainen kuin Kelvässä.


title: Frank Lovejoy

text: Frank Lovejoy (18. maaliskuuta 1914 New York, New York – 2. lokakuuta 1962, New York) oli yhdysvaltalainen näyttelijä, joka muistetaan erityisesti radionäyttelijänä. Uransa aika hän esiintyi sadoissa radiokuunnelmissa. Päärooli hänellä oli vuonna 1940 esitetyssä sarjassa "Blue Beetle" ja 1950–1952 esitetyssä jännityssarjassa "Nightbeat".


title: Frank Lovejoy

text: Elokuvadebyyttinsä Lovejoy teki 1948 elokuvassa "Naamioitu ratsastaja". Päärooli hänellä oli muun muassa vuoden 1951 elokuvassa "I Was a Communist for the FBI". Televisiossa hän oli pääosassa vuosina 1957–1959 esitetyssä dekkarisarjassa "Meet McGraw".


title: Frank Lovejoy

text: Frank Lovejoylla on tähti Hollywood Walk of Famella.


title: Kalastajakuningas

text: Kalastajakuningas on mytologian hahmo, joka liittyy legendaan Kuningas Arthurista ja Graalin maljasta. Hänen taustansa vaihtelee myytin eri versioissa, mutta yleensä hän on Graalin maljan vartija ja jollain tavalla vahingoittunut, yleensä hedelmätön. Joissakin versioissa hän ei vammansa takia voi ratsastaa, ja siksi hän ottaa kalastuksen harrastuksekseen. Kuninkaan kalastellessa valtakunta ajautuu huonolle tolalle. Paikalle tulee nuori sankari (joko Percival tai Galahad). Jotta kuningas paranisi ja valtakunta pelastuisi, olisi nuoren sankarin kysyttävä "oikea kysymys". Sankari kuitenkin epäonnistuu.


title: Kalastajakuningas

text: Elokuvassa "Fisher King" toisella päähenkilöistä on pakkomielle Kalastajakuninkaan myytistä. Legenda on keskiössä myös David Lodgen kirjoittamassa romaanissa "Small World" ja siitä tehdyssä televisiosarjassa.


title: Grand Prix d’Ouverture La Marseillaise

text: Grand Prix d'Ouverture La Marseillaise on yhden päivän maantiepyöräilykilpailu, joka järjestetään Bouches-du-Rhônen departementissa, Marseillen ympäristössä, Ranskassa. Kilpailu käydään tavallisesti helmikuun ensimmäisenä sunnuntaina ja se on perinteisesti ollut eurooppalaisen ammattipyöräilykauden avauskilpailu.


title: Grand Prix d’Ouverture La Marseillaise

text: Grand Prix d'Ouverture La Marseillaise järjestettiin ensimmäisen kerran vuonna 1980. Kilpailu tunnettiin vuoteen 1992 saakka nimellä "La Marseillaise". Kilpailun ovat useimmin voittaneet Eddy Planckaert, Edwig Van Hooydonck ja Baden Cooke, kukin kaksi kertaa.


title: Pterelaos

text: Pterelaos () oli kreikkalaisessa mytologiassa Tafoksen kuningas ja Tafioksen poika. Hänen maagiset kultaiset kutrinsa, jotka Poseidon oli hänelle suonut, tekivät hänestä kuolemattoman niin kauan kuin hiukset hänen päässään vain kasvaisivat.


title: Pterelaos

text: Pterelaoksella oli seitsemän poikaa ja yksi tytär. Hänen tyttärensä Komaitho oli rakastunut isänsä viholliseen Amfitryoniin, ja kun Pterelaos ei hyväksynyt hänen liittoaan, leikkasi hän isänsä hiukset pois. Tämän seurauksena Pterelaos kuoli, ja Amfitryon valtasi kaupungin.


title: Home and Away

text: Home and Away (lyhennetään yleensä H&A) on australialainen saippuasarja. Sarjan tapahtumat sijoittuvat australialaiseen rantakaupunkiin, Summer Bayhin. Sarjan tuotanto alkoi kesällä 1987 ja ensiesitys nähtiin Australiassa Seven Network -kanavalla 17. tammikuuta 1988.


title: Home and Away

text: Sarjaa kuvataan viitenä päivänä viikossa. Koko vuoden aikana kuvausviikkoja on yhteensä 46; tekijät pitävät jouluna neljän viikon ja kauden keskellä kahden viikon tauon. Jaksot esitetään televisiossa noin kahdeksan viikon kuluttua kuvaamisesta. Sisäkohtaukset kuvataan Seven Sydney's Epping -studioilla ja ulkokohtaukset pääasiassa Palm Beachillä.


title: Home and Away

text: Lista näyttelijöistä ja roolihahmoista kulkee Australiassa esitettävien jaksojen mukaisesti.


title: Home and Away

text:
Näyttelijän nimi on ennen roolihahmoa.
Sarja on ollut kansainvälinen menestys ja sitä on esitetty yli viidessäkymmenessä maassa, kuten Suomessa, Ranskassa, Italiassa, Norjassa ja Etelä-Afrikassa. Isossa-Britanniassa sarja on saavuttanut suuren suosion ja viimeisen seitsemän vuoden ajan kerännyt noin kaksi miljoonaa katsojaa päivittäin. Nykyään sitä esitetään Suomessa TV5- kanavalla arkipäivisin sekä sunnuntaisin klo 12-12.30


title: Home and Away

text: Home and Away -sarjan tunnusmusiikkina käytetään kappaletta Home and Away. Tunnusmusiikin esittäjät ovat vaihtuneet vuosien aikana useasti. Alun perin kappaleen esittivät Mark Williams ja Karen Boddington, mutta heidän jälkeensä esittäjinä ovat olleet Doug Williams ja Erana Clark, The Robertson Brothers, Israel Cannan sekä nykyiset esittäjät Luke Dolahenty ja Tarryn Stokes.


title: Émile Parzudaki

text: Émile Parzudaki oli lintutieteilijä, joka julkaisi luettelon Euroopan linnuista: "Catalogue des oiseaux d'Europe : offerts en 1856 aux ornithologistes" (Pariisi 1856). Hänen mainitaan julkaisseen myös luettelon kolibreista "Catalogue des Trochilides".


title: Émile Parzudaki

text: Parzudaki oli kauppias, joka myi lintuja ja niiden nahkoja.


title: Émile Parzudaki

text: Parzudaki nimesi kaksi uutta lintulajia, kirjokotingan ("Iodopleura isabellae") 1847 ja "Manacus candei"n 1841.


title: Risti ja linkkuveitsi

text: Risti ja linkkuveitsi (engl. "The Cross and the Switchblade") on yhdysvaltalaisen David Wilkersonin vuonna 1962 kirjoittama, tositapahtumiin perustuva kirja, joka keskittyy kirjan päähenkilön, "Mau-Mau"-jengin johtajan, Nicky Cruzin elämässä tapahtuneeseen muutokseen sekä Wilkersonin työhön jenginuorten parissa 1950- ja 1960-luvun New Yorkissa. Kirjaa on myyty yli 15 miljoonaa kappaletta 150 eri maassa ja Suomessakin noin 60 000 kappaletta. Kirja alkaa "Egyptin kuninkaiden" oikeudenkäynnistä, jossa jengin jäseniä syytetään murhasta. Pastori David Wilkerson lukee oikeudenkäynnin alkamisesta Life-lehdestä ja päättää lähteä New Yorkiin auttaakseen näitä jenginuoria. Epäonnistuneen auttamisyrityksen jälkeen Wilkerson pääsee sanomalehtien etusivuille ja saa sitä kautta kosketuksen jenginuoriin.


title: Risti ja linkkuveitsi

text: Wilkerson tapaa pahamaineisen Mau-Mau-jengin päällikön, Nicky Cruzin. Nuoren pastorin rohkeus tekee selvästi vaikutuksen moniin jengiläisiin, mutta Nickyssä syttyy viha. Hän ei voi unohtaa Wilkersonin sanoja: "Voit leikellä minut vaikka tuhansiksi kappaleiksi, mutta silti jokainen niistä huutaisi: Jeesus rakastaa sinua". Nicky uskoo, että Wilkerson haluaa hajottaa jengin ja päättää "raivata" hänet pois tieltään, mutta kirjan mukaan Jumalalla on toiset suunnitelmat.


title: Wabowdenin rautatieasema

text: Wabowdenin rautatieasema on rautatieasema Wabowdenin kylässä Manitoban provinssissa, Kanadassa. Liikennepaikka sijaitsee Hudson Bay Railwayn varrella noin 219 kilometrin päässä The Pas'ta koilliseen.


title: Wabowdenin rautatieasema

text: Liikennepaikka otettiin käyttöön Churchilliin johtavan rautatien rakentamistyöiden yhteydessä. Rautatien rakennustyömaa saavutti Wabowdenin vuonna 1913, ja alun perin aseman nimenä oli yksinkertaisesti Mile 137, sillä se sijaitsi 137 mailin päässä The Pas’n asemalta.


title: Wabowdenin rautatieasema

text: Liikennepaikalla pysähtyy Winnipegin ja Churchillin välillä liikennöivä VIA Rail Canadan liikennöimä henkilöjuna "Hudson Bay". VIA Rail luokittelee aseman vain nimikilvellä varustetuksi pysähdyspaikaksi.


title: Wabowdenin rautatieasema

text: Wabowdenin asemarakennuksen rakensi alun perin Canadian National Railway. Nykyisin rakennus on huonossa kunnossa ja tyhjillään, ja sen ikkunoita on rikottu. Rakennusta yritettiin saada perinnekohteiden joukkoon, mutta hakemus hylättiin.


title: Niemenkylä (Kinnula)

text: Niemenkylä on kylä Kinnulan kunnassa. Niemenkylä sijaitsee Jäppäjärvien ja Poikkeusjärven väliin jäävällä alueella. Kylässä asuu tällä hetkellä noin 250 asukasta 90 kotitaloudessa.


title: Niemenkylä (Kinnula)

text: Kylässä on useita vanhoja rakennuksia ja maatiloja sekä vanha käytöstä poistettu koulu.


title: Kyproksen kuningaskunta

text: Kyproksen kuningaskunta oli ristiretkien aikainen valtio Kyproksen saarella Välimeressä. Sitä hallitsi ranskalainen Lusignanin hallitsijasuku vuodesta 1192 vuoteen 1489.


title: Kyproksen kuningaskunta

text: Kolmannen ristiretken aikana vuonna 1191 Englannin kuningas Rikhard Leijonamieli valloitti Kyproksen. Hän myi sen Temppeliherrain ritarikunnalle, joka puolestaan myi sen Guy de Lusignanille (Guido Lusignanilainen) 1192.


title: Kyproksen kuningaskunta

text:
Guy de Lusignanin saapuessa saari oli surkeassa tilassa: ylhäisö oli paennut levottomuuksia. Valtaansa pönkittääkseen Lusignan perusti feodalismijärjestelmän ja antoi läänityksiä frankkilaistaustaisille tukijoilleen, jotka olivat menettäneet omaisuutensa Palestiinassa. Syntyi monikerroksinen luokkajärjestelmä, jonka kärjessä olivat 300 aatelismiestä, kaikki taustaltaan frankkeja. Monet saaren alkuperäisistä, kreikankielisistä ja ortodoksiseen kirkkoon kuuluneista asukkaista olivat maaorjien asemassa. Vuonna 1260 paavi Aleksanteri IV antoi bullan, jolla katolinen kirkko syrjäytti Kyproksen virallisessa uskonnonharjoituksessa ortodoksisen kirkon. Ortodoksista kirkkoa ei kielletty, mutta sen asema määriteltiin tarkasti.
Kuningaskunnan pääkaupunki oli Famagusta eli Ammokhostos, joka oli aikansa rikkain kaupunki Lähi-idässä. Näihin aikoihin historialliset kaupungit Leukosia, Ammokhostos ja Lemessos alettiin tuntea nimillä Nikosia, Famagusta ja Limassol.


title: Kyproksen kuningaskunta

text: 1200-luvulla Kypros oli merkittävä paikka Euroopan, Aasian ja Afrikan välisessä kaupassa. Mamelukit hyökkäilivät sen kimppuun Egyptistä käsin, ja valloittivat rannikkokaupunkeja. 1300-luvulla se joutui yhä enemmän genovalaisten kauppiaiden armoille, ja frankkikuninkaiden valta väheni. Vuonna 1426 mamelukit kaappasivat kuningas Janus I:n ja vaativat valtavat lunnaat, jotka horjuttivat valtiontaloutta. Janus palautettiin murtuneena miehenä, ja hänen myötään päättyi Lusignanin suvun loistokausi. Januksen poika Johannes II nai kreikkalaistaustaisen Helena Palaiologoksen. Kuningatar Helena oli kreikkalaisten alamaistensa suosiossa, mutta epäilytti frankkeja. Heidän tyttärensä olisi ollut laillinen vallanperijä, mutta vallan kaappasi Johanneksen avioton poika, joka tunnetaan nimellä Juhana Äpärä. Hän meni naimisiin venetsialaisen aatelisnaisen Caterina Cornaron kanssa. Juhanan kuoltua Caterina hallitsi nukkehallitsijana, ja tämän kuoltua saari oli virallisestikin venetsialaisten käsissä.


title: Åke Weber

text: Åke Fredrik Ludvig Weber (käytti Saksassa peitenimeä Wallgrén, ) oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana saksassa, missä hän taisteli Saksan armeijassa itärintamalla ja myöhemmin Suomen sisällissodassa.


title: Åke Weber

text: Weberin vanhemmat olivat hammaslääkäri Theodor Weber ja Elisabet Sihvonen. Hänet vihittiin avioliittoon vuonna 1919 Solveig Granholmin kanssa.


title: Åke Weber

text: Weber kirjoitti ylioppilaaksi Helsingin uudesta ruotsalaisesta yhteiskoulusta vuonna 1914 ja liittyi Uusmaalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1914 – 1916 ja suoritti diplomi-insinööritutkinnon vuonna 1920.


title: Åke Weber

text: Weber liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 28. toukokuuta 1917, josta hänet siirrettiin 7. elokuuta 1917 pataljoonan 2. komppaniaan, josta käsin hän suoritti Libaussa järjestetyn moottorivenekurssin.


title: Åke Weber

text: Weber astui Suomen armeijan palvelukseen 7. helmikuuta 1918 Saksassa varavääpeliksi ylennettynä. Hän palasi Suomeen 3. maaliskuuta 1918 aselaiva S/S Virgolla Vaasaan. Vaasasta hänet komennettiin Valkoiseen Armeijan joukkueenjohtajaksi 5. Jääkärirykmentin 15. jääkäripataljoonan 3. komppaniaan. Hän otti osaa sisällissodan taisteluihin Karjalankannaksella.


title: Åke Weber

text: Weber siirrettiin sisällissodan jälkeen kesällä vuonna 1918 lento-oppilaaksi Ilmailuvoimiin, mistä hänet siirrettiin muutaman kuukauden jälkeen adjutantiksi Lentoasema III:lle. Hän toimi hetken myös lentoaseman päällikön viransijaisena. Armeijasta hän erosi vakinaisesta palveluksesta 22. tammikuuta 1919. Seuraavana vuonna 1. maaliskuuta 1920 alkaen hän siirtyi Korkeakosken kenkätehtaan teknilliseksi johtajaksi ja palveli tehtävässä 1. joulukuuta 1921 saakka. Saman aikaisesti hän toimi myös Juupajoen suojeluskunnan harjoituspäällikkönä. Vuoden 1922 alkukesästä hän työskenteli insinöörinä Wulcan Werke tehdasyhtymän palveluksessa Hampurissa, mistä hän siirtyi saman vuoden heinäkuussa Suomen höyrylaiva oy:n palvelukseen insinööriksi ja olikin kyseisen yrityksen palkollisena aina vuoteen 1941 saakka. Hän toimi myös vuodesta 1930 alkaen Pariisilaisen Bureau Veritas laivaluokitusyhdistyksen päätarkastaja Suomessa vuoteen 1969 saakka.


title: Åke Weber

text: Weber osallistui talvisotaan autokolonnan johtajana Täydennysjalkaväkirykmentti 2:ssa, josta hänet siirrettiin aluksi komendantiksi Lahteen ja edelleen Hämeenlinnaan. Talvisodan jälkeen hän siirtyi Suomen höyrylaiva Oy:stä Germanischer Lloydin palvelukseen ja oli sen palkkalistoilla vuoteen 1969 saakka. Vuosina 1950–1961 hän työskenteli myös Lloyd's Register of Shippingille. Hän toimi vuosina 1945–1947 Sotevan Teräslaivaston päällikkönä.


title: Adalgisel

text: Adalgisel tai Adalgis oli frankkilainen herttua ja Austrasian major domus 633–639. Adalgisel valittiin major domuksen virkaan samaan aikaan kun frankkien valtakunnan kuningas Dagobert I nimitti alaikäisen poikansa Sigebert III:n Austrasian kuninkaaksi. Lapsikuninkaan puolesta Austrasiaa hallitsivat Adalgisel ja Kölnin piispa Chunibert, jotka Dagobert valitsi poikansa neuvonantajiksi. Adalgisel menetti asemansa Dagobertin kuoltua vuonna 639. Adalgiselin syrjäytti hänen edeltäjänsä Pipin I.


title: Rokkalanjoki

text: Rokkalanjoki () on joki Venäjällä Leningradin alueen Viipurin piirissä. Rokkalanjoen vesistö saa alkunsa Karjalankannaksen länsiosien järvialueelta, josta vedet virtaavat luoteeseen Viipurinlahteen. Joesta käytetään myös nimeä Kosenjoki.


title: Rokkalanjoki

text: Vesistön latva-alueen muodostavat Summajoen ja Työppölänjoen haarojen järvireitit. Summajoen reitti alkaa Rieskjärven ympäristöstä, josta vedet virtaavat Halolanjärven, Halilanjärven, Kuujärven, Kirkkojärven, Kolijärven ja Kaukjärven kautta Summajokeen. Työppölänjoen reitti alkaa Ylisjärven seudulta ja virtaa Tarkkalanjärven, Kuolemajärven ja Hatjalahdenjärven kautta Työppölänjokeen.


title: Rokkalanjoki

text: Rokkalanjoen vesistön latvaosat sijaitsevat pääosin entisten Uudenkirkon ja Kuolemajärven kuntien alueella ja osittain Koiviston maalaiskunnan alueella. Alajuoksulla joki virtaa entisen Johanneksen kunnan alueella. Rokkalanjoen jokilaakso muodosti Johanneksen kunnassa merkittävän maatalousalueen. Joki laskee Viipurinlahteen Rokkalan kylän kohdalla.


title: Ammunta kesäolympialaisissa 2004 – miesten 50 metrin vapaapistooli

text: Miesten 50 m vapaapistooli ammuttiin 17. elokuuta. Kilpailun voitti Venäjän Mihail Nestrujev tuloksella 663.3 (565+98.3).


text: Peruskilpailun jälkeen Etelä-Korean Jin Jong-oh oli kaksi pistettä Mihail Nestrujevia edellä, ja kolmansina vaanivat Pohjois-Korean Kim Jong-su sekä Armenian Norayr Bakhtamyan.


text: Finaalissa Jin menetti etunsa Nestrujeviin kolmannella laukauksella, jolla hän ampui 7,6. Ratkaisuksi muodostui seitsemäs laukaus, jolla molemmat miehet ampuivat finaalisarjansa heikoimman tuloksen. Nestrujev ampui 8,9, mutta kun Jin sai vain 6,9 tarkoitti se sitä, että venäläinen repäisi parin pisteen kaulan joka piti finaalin loppuun asti. Kim voitti pronssimitalin Pohjois-Koreaan.


text: Ennen olympialaisten alkua voimassa olleet maailman- ja olympiaennätykset:


title: Kosenjoki

text: Kosenjoki voi tarkoittaa seuraavia jokia:


title: Leukaperhoset

text: Leukaperhoset ("Micropterigidae") on pieni perhosheimo, johon kuuluu vain reilu sata pienikokoista perhoslajia. Se on koko Zeugloptera-alalahkon ainoa heimo.


title: Leukaperhoset

text: Leukaperhosia pidetään kaikkein alkeellisimpina nykyään elävinä perhosina. Niillä ei heimon suomenkielisen nimen mukaisesti ole lainkaan imukärsää vaan purevat suuosat. Lisäksi siipisuonituksen rakenne sekä etu- ja takasiipien välinen liitos eroavat muista perhosista. Etusiivet ovat yleensä metallinhohtoiset. Aikuiset perhoset syövät kukkien siitepölyä, toukat viihtyvät maksasammalilla, mutta niiden ruokavaliota ei tunneta kovin hyvin.


title: Leukaperhoset

text: Kaikki Suomessa tavattavat neljä lajia kuuluvat sukuun "Micropterix:"


title: HD 169830

text: HD 169830 on pääsarjan tähti Jousimiehen tähdistössä 118 valovuoden päässä Maasta. Sitä kiertää kaksi eksoplaneettaa.


title: HD 169830

text: Vuonna 2000 Michel Mayor ja Stéphane Udry löysivät planeetan, jonka massa on 3 M. Se kiertää tähteä lähempänä kuin Maa Aurinkoa. Vuonna 2003 löydettiin toinen planeetta.


title: Al Arabiya

text: Al Arabiya () on arabiankielinen uutiskanava. Kanava on saudiarabialaisen yhtiön hallitsema, mutta sen pääkonttori on Dubain Media Cityssä.


title: Al Arabiya

text: Kanava perustettiin 2003 suoraksi kilpailijaksi qatarilaiselle Al Jazeeralle, jonka linjasta Saudit eivät pitäneet.


title: Joseph Grinnell

text: Joseph Grinnell (27. helmikuuta 1877 Fort Sill, Oklahoma – 29. toukokuuta 1939 Berkeley, Kalifornia) oli yhdysvaltalainen eläintieteilijä.


title: Joseph Grinnell

text: Grinnell opiskeli Throop Polytechnic Institutessa (nykyisin Caltech) Pasadenassa. Hän sai apulaisopettajan viran Throopista yleten opettajaksi 1901. Vuonna 1905 hänet promovoitiin saman opinahjon professoriksi. Grinnell väitteli tohtoriksi Stanfordin yliopistossa 1913. Samana vuonna hän sai nimityksen Berkeleyn apulaisprofessoriksi ja 1920 hän sai eläintieteen professorin oppituolin, jossa pysyi kuolemaansa saakka.


title: Joseph Grinnell

text: Grinnell tutki etenkin Kalifornian eläimistöä. Hänen sanotaan käyttäneen ensimmäisenä termiä ekologinen lokero ("ecological niche") artikkelissa vuonna 1924 (tai 1917). Toisen lähteen mukaan termiä käytti ensiksi Roswell H. Johnson vuonna 1910. Vuonna 1908 Grinnell nimitettiin Berkeleyn selkärankaismuseon (Museum of Vertebrate Zoology) ensimmäiseksi johtajaksi.


title: Joseph Grinnell

text: Grinnell kirjoitti yli 500 tieteellistä artikkelia ja hän oli toimittamassa teoksia "Game Birds of California" ja "The Fur-Bearing Mammals of California". Hän aloitti laajan toeksen "Bibliography of California Ornithology", joka jäi häneltä kesken ja julkaistiin postuumisti. Hän toimitti 36 vuotta lintutieteellistä lehteä "Condor". Hän toimi American Ornithologists’ Unionin puheenjohtajana 1929–1932 ja American Society of Mammalogistsin puheenjohtajana 1937–1938. Hän oli American Academy of Arts and Sciencesin ja British Ornithologists Unionin jäsen ja Zoological Society of Londonin ja Academy of Natural Sciences of Philadelphian kirjeenvaihtajajäsen. Hän toimi Kalifornian tiedeakatemian johtokunnan (Council of the California Academy of Sciences) kirjastonhoitajana ja jäsenenä.


title: Joseph Grinnell

text: Grinnell eli avioliitossa ja hänellä oli kaksi poikaa ja tytär.


title: Joseph Grinnell

text: Grinnell ”splittasi” eli jakoi alalajeihin suuren joukon lintulajeja, muun muassa kalifornianharmaatiaisen kolme alalajia "alfabilis", "kemensis" ja "sequestratus" ovat hänen ja kumppanien nimeämiä.


title: Calder Cup

text: Calder Cup on jääkiekkopalkinto, joka jaetaan vuotuisesti American Hockey Leaguen (AHL) pudotuspelien voittajalle. Ensimmäisen kerran palkinto jaettiin kaudella 1936–37, ja se on saanut nimensä Frank Calderilta, NHL:n ensimmäiseltä puheenjohtajalta. Calder Cup sekoitetaan joskus Calder Memorial Trophyyn, joka jaetaan vuotuisesti NHL:n parhaalle tulokkaalle.


title: Calder Cup

text: Calder Cupin on voittanut 25 eri kaupungin joukkueet. Hershey Bears on voittanut palkinnon kymmenen kertaa, eniten koko AHL:ssa, ja se on ollut finaaleissa 20 kertaa, mikä on myös AHL:n ennätys. Cleveland Barons, joka kilpaili sarjassa vuoteen 1973 asti, on voittanut yhdeksän mestaruutta.


title: Calder Cup

text: Pudotuspelien arvokkaimmalle pelaajalle annetaan Jack A. Butterfield Trophy, joka on nimetty AHL:n entisen puheenjohtajan Jack Butterfieldin mukaan. Palkinto on jaettu vuodesta 1984 lähtien 25 eri pelaajalle, eikä kukaan ole voittanut palkintoa kahdesti.


title: Calder Cup

text: Vain kolmesti Stanley Cupin voittaneen joukkueen AHL:ssä pelaava farmijoukkue on voittanut Calder Cupin. Montreal Canadiens ja Nova Scotia Voyageurs saavuttivat mestaruudet 1976 ja 1977 sekä New Jersey Devils ja Albany River Rats 1995.


title: Vegemite

text: Vegemite on australialainen levite, joka valmistetaan oluen valmistuksen hiivajätteistä. Sitä syödään leivänpäällisenä lähinnä Australiassa ja Uudessa-Seelannissa.


title: Vegemite

text: Vegemiten kehitti vuonna 1922 tri Cyril P. Callister tuolloiselle Fred Walker & Co:lle korvaamaan sodan aikana keskeytyneitä brittiläisen Marmiten toimituksia. Tuote on myöhemmin myyty yhdysvaltalaiselle Kraft Foodsille. Tuotteen suosio nousi etenkin 1950-luvun mieleen jääneiden mainoskampanjoiden myötä.


title: Vegemite

text: Vegemite sisältää runsaasti B-vitamiineja, glutamiinia ja lähes 8 % suolaa. Maku on suolainen, maltainen ja hiukan hapan. Ulkomuoto muistuttaa maapähkinävoita.


title: Vegemite

text: Vegemite luetaan Sydneyn oopperatalon ja Ulurun vertaiseksi Australian kulttuuri-ikoniksi.


title: Vegemite

text: Elokuussa 2015 Australian alkuperäisasukkaiden asioista vastaava ministeri Nigel Scullion vaati Vegemiten myynnin rajoittamista, sillä sitä käytetään syrjäseuduilla pontikan valmistamiseen.


title: Bauska

text: Bauska () on kaupunki Zemgalen alueella eteläisessä Latviassa. Kaupunki sijaitsee Mūša- ja Mēmelejoen välissä. Bauskasta on maanteitse 67 kilometriä Riikaan ja 19 kilometriä Liettuan rajalle. Kaupunki on myös Bauskan kunnan keskus.


title: Bauska

text: Vuonna 2009 Bauska täytti 400 vuotta. Rundāles pilsin barokkilinna sijaitsee Bauskasta 12 kilometriä länteen.


title: Bauska

text:
1400-luvulla suuri osa väestöstä kuoli kulkutauteihin. Kalparitaristo toi alueelle Inkerinmaalta vatjalaisia sotavankeja, joita alettiin nimittää kreevineiksi. Kreevinejä asui alueella vielä 1800-luvulla, mutta vuosisadan loppuun mennessä he sulautuivat latvialaisiin. Bauskassa oli 1800-luvulla myös melko suuri juutalaisyhteisö. Brittiläisen Palestiinan ensimmäinen päärabbi Abraham Isaac Kook oli kotoisin Bauskasta. Juutalaishteisö alkoi kuitenkin harveta maastamuuton seurauksena, ja 1920-luvulle tultaessa siitä oli jäljellä enää kuudesosa. Loput menehtyivät holokaustissa.
Bauska on merkittävä maantieliikenteen kauttakulkupaikkakunta. Kaupungin läpi kulkee vilkasliikenteinen, niin henkilö- kun rahtiliikenteenkin käyttämä Latvian A7 valtatie, joka muodostaa osan Via Baltica-valtatieyhteyttä ja eurooppatietä . Bauskasta etelään johtava eurooppatie jakautuu Liettuan Panevėžysin eteläpuolella Kaunasiin ja edelleen Puolaan vievään sekä Vilnaan (ja edelleen esimerkiksi Valko-Venäjälle ja Ukrainaan) johtaviin valtateihin. Näistä suunnista Riikaan ja Tallinnaan kulkeva maantieliikenne ajaa suurelta osin Bauskan kautta.


title: Bauska

text: Via Balticaa käyttävien autoilijoiden joukossa Bauska on tunnettu aktiivisesti valvottuna Latvian poliisin tieliikenteen seurantapaikkana.


title: Bauska

text: Vuoden 2012 alussa kaupungissa arvioitiin asuvan 9 796 henkeä ja koko Bauskan kunnassa 27 259 henkeä.


title: Bauska

text: Nykyisestä väestöstä 77% on latvialaisia, 11% venäläisiä, 6% liettualaisia, 3% valkovenäläisiä, ja 1,5% puolalaisia. Loppuosa väestöstä koostuu ukrainalaisista, baltiansaksalaisista ja virolaisista.


title: Gustaf Johan Billberg

text: Gustaf Johan Billberg (14. kesäkuuta 1772 Karlskrona Ruotsi – 26. marraskuuta 1844 Tukholma) oli ruotsalainen juristi, eläintieteilijä ja kasvitieteilijä


title: Gustaf Johan Billberg

text: Billbergin pääasiallinen ammatti oli lakimies, mutta hän oli erittäin kiinnostunut ja hyvin perillä myös luonnontieteistä. Ammattibiologit kutsuivat häntä halveksivasti amatööriksi. Hänen hyvä ystävänsä oli Carl Peter Thunberg. Johan Wilhelm Palmstruchin kuoltua viimeisteli Billberg "Svensk botanik"in (1812–1822) osat 7–9, jotka Tiedeakatemia julkaisi.


title: Gustaf Johan Billberg

text: Billberg oli kahdesti avioliitossa: 1796 Margareta Fereliuksen kanssa ja 1801 Helena Maria Ehingerin kanssa.


title: Gustaf Johan Billberg

text: Billberg nimesi suuren määrä uusia kasvilajeja. Linnuista hän nimesi pikkuhaikaroiden ("Ixobrychus") ja tornipöllöjen ("Tyto") suvut. Thunberg nimesi kasvisuku "Billbergia"n (papinkaurat) hänen kunniakseen.


title: Resident Evil: The Umbrella Chronicles

text: Resident Evil: The Umbrella Chronicles (Japanissa nimellä Biohazard: Umbrella Chronicles) on Capcomin ja Cavian kehittämä ja marraskuussa 2007 julkaistu raideräiskintäpeli Wiille. Peli on osa "Resident Evil" -pelisarjaa. Pelin seuraaja on kaksi vuotta myöhemmin julkaistu "".


title: Resident Evil: The Umbrella Chronicles

text: Peli on genreltään "rail shooter" eli raideräiskintä. Pelihahmojen kulkiessa ennalta määrättyä polkua pelaajan tehtäväksi jää ampua vihollisia ja samalla kerätä matkan varrella aseita, parannustarvikkeita ja yllätyksiä. Ennalta määrätyissä poluissa on kuitenkin jonkin verran vaihtoehtoisia reittejä. Skenaarioissa tulee vastaan kestäväempiä, ns. loppuvastuksia, jotka eivät kuole yhtä helposti kuin tavalliset viholliset.


title: Resident Evil: The Umbrella Chronicles

text: Pelattavat skenaariot ovat lyhennelmiä peleistä "Resident Evil Zero", "Resident Evil" ja "" sekä ennennäkemätön episodi Chris Redfieldin ja Jill Valentinen hyökkäyksestä Umbrella-yhtiön tukikohtaan Kaukasuksella.


title: Resident Evil: The Umbrella Chronicles

text: Chrisin ja Jillin lisäksi pelissä on kuusi muuta pelattavaa hahmoa: Rebecca Chambers, Billy Coen, Carlos Oliveira, Albert Wesker, Ada Wong ja HUNK.


title: Luettelo vuoden 1982 miehittämättömistä avaruuslennoista

text: Tämä on luettelo vuoden 1982 miehittämättömistä avaruuslennoista. Vuonna 1982 tehtiin 137 satelliitin tai miehittämättömän avaruusluotaimen laukaisua. Osa satelliiteista laukaistiin NASAn miehitetyllä avaruussukkulalla, joka aikaansai niille tiukemmat suunnittelustandardit.


title: Suomen EB-yhdistys

text: Suomen EB-yhdistys on EB:tä eli Epidermolysis bullosaa sairastaville ja heidän läheisilleen tarkoitettu yhdistys. EB-yhdistyksen kautta saa yhteyden muihin EB:tä sairastaviin ja pystyy jakamaan kokemuksia ja vinkkejä muiden kanssa. Yhdistys jakaa uusinta tietoa tutkimuksen ja hoidon osalta.


title: Suomen EB-yhdistys

text: Suomen EB-yhdistys on Iholiitto ry:n jäsenyhdistys. Iholiitto ry on ihopotilaiden valtakunnallinen potilas- ja edunvalvontajärjestö. EB-yhdistys järjestää yhdessä Iholiiton kanssa koulutusta, kursseja ja tapaamisia.


title: Suomen EB-yhdistys

text: Suomen EB-yhdistys kuuluu myös kainsainväliseen DebBRA Europe organisaatioon, jonka muodostavat eri maiden paikalliset EB-yhdistykset.


title: Matti Muukkonen

text: Matti Antero Muukkonen (s. 1982 Muurame) on entinen nuoriso- ja opiskelijapolitiikko, oikeustieteen tutkija ja ICT-kehittäjä. Koulutukseltaan hän on hallintotieteiden tohtori ja yhteiskuntatieteiden maisteri. Tullessaan marraskuussa 2008 valituksi Kyyjärven kunnanjohtajaksi hän oli Suomen nuorin kunnanjohtaja. Marraskuussa 2011 hän tuli valituksi Suomenniemen kunnanjohtajaksi, jolloin hän oli juuri Puumalaan valitun Matias Hildenin jälkeen Suomen toiseksi nuorin kunnanjohtaja. Suomenniemen kunnanjohtajuuden päätyttyä kuntaliitokseen Muukkonen siirtyi Mikkelin Puhelin Oyj:n palvelukseen. Nykyään Muukkonen työskentelee Mikkelin Ammattikorkeakoulussa sähköisen arkistoinnin ja digipalvelujen tutkimusjohtajana.


title: Matti Muukkonen

text: Ennen siirtymistään Kyyjärven kunnanjohtajaksi Muukkonen toimi Joensuun yliopiston oikeustieteiden laitoksella hallinto-oikeuden yliassistenttina tehden yhdistymisvapauteen liittyvää väitöskirjatutkimusta. Tutkimuksissaan hän on erityisesti perehtynyt ylioppilaskuntien oikeudelliseen asemaan, yhdistyslainsäädäntöön ja kunnalliseen virantäyttöön. Muukkonen väitteli keväällä 2012 hallintotieteiden tohtoriksi Itä-Suomen yliopiston yhteiskuntatieteiden ja kauppatieteiden tiedekunnassa. Loppuvuodesta 2012 hän julkaisi myös kuntajakolakia koskevan teoksen.


title: Matti Muukkonen

text: Nuoriso- ja opiskelijapolitiikassa kokoomuslainen Muukkonen on toiminut muun muassa Kokoomuksen Nuorten Liiton varapuheenjohtajana (2004), Joensuun yliopiston ylioppilaskunnan hallituksen puheenjohtajana (2004) ja Varusmiesliiton varapuheenjohtajana sekä toiminnanjohtajana (2003). Ylioppilaskunnan hallituksen puheenjohtajuudesta Muukkonen erosi toukokuussa 2004 kesken kautensa.


title: Matti Muukkonen

text: Syyskuussa 2010 Muukkonen ilmoitti kesken valtuuston kokouksen jättävänsä Kyyjärven kunnanjohtajan tehtävät kunnanvaltuuston hylättyä kuntaliitoksen Kannonkosken ja Kivijärven kuntien sekä Saarijärven ja Viitasaaren kaupunkien kanssa.


title: Salo (ruoka)

text: Salo ( ja , ) on perinteinen keski- ja itäeurooppalainen ruokalaji, joka koostuu suolatusta ja mahdollisesti maustetusta ja savustetusta sianihrasta.


title: Salo (ruoka)

text: Saloa syödään siivuina tumman leivän ja raa'an sipulin sekä vodkapaukkujen kanssa. Sitä voi myös leikata paloiksi, käyttää paistinrasvana ja paistaa tai lisätä keittoihin. Keski-Euroopassa saloa voidaan maustaa paprikalla ja etelämpänä savustaa. Mausteina voi olla myös valkosipuli ja pippuri.


title: Salo (ruoka)

text: Itäeurooppalaisessa huumorissa ruokalaji on tyypillisesti yhdistetty ukrainalaisiin. Ukrainassa saloa on myynnissä myös suklaalla päällystettynä.


title: Luettelo vuoden 1983 miehittämättömistä avaruuslennoista

text: Tämä on luettelo vuoden 1983 miehittämättömistä avaruuslennoista. Vuonna 1983 tehtiin 162 laukaisua, joista vain kaksi epäonnistui.


title: Timo Vuorikoski

text: Timo Juhani Vuorikoski (s. 7. kesäkuuta 1945 Helsinki ) on muotokuvamaalauksiin erikoistunut taidemaalari ja Sara Hildénin taidemuseon entinen johtaja. Vuorikoski asuu ja työskentelee vakituisesti Tampereella, lisäksi hänellä on ateljee Vihdissä.


title: Timo Vuorikoski

text: Vuorikosken puoliso on Anna-Riitta Vuorikoski, ja heillä on kolme lasta. Vuorikosken vanhemmat olivat ekonomi Veikko Väinö Vuorikoski (k. 1953) ja maisteri Anja Elisabet o.s. Aarnio (k. 2010).


title: Timo Vuorikoski

text: Vuorikoski kiinnostui jo lapsuudessaan piirtämisestä ja maalaamisesta. Hän päätti 12-vuotiaana ryhtyä aikuisena taidemaalariksi. Oppikoulun kolme ensimmäistä luokkaa hän kävi Helsingin Lyseossa ja samanaikaisesti hän sai oikeuden opiskella piirtämistä ja maalaamista Helsingin työväenopistossa taidemaalari Onni Ojan johdolla ja grafiikkaa taidegraafikko Erkki Hervon johdolla. Helsingin Lyseossa Vuorikosken kuvaamataidon opettajana oli Antti Hassi sekä taidemaalari Reino Hietanen.


title: Timo Vuorikoski

text: Vuorikoski valmistui ylioppilaaksi Tampereen Lyseosta keväällä 1963. Tampereella ollessaan hän jatkoi piirtämistä ja maalaamista Tampereen työväenopistossa, jossa hänen opettajansa oli taidemaalari Gunnar Pohjola.


title: Timo Vuorikoski

text: Kouluaikanaan Tampereella Vuorikoski osallistui vuonna 1962 Koukkuniemen vanhainkodin seinämaalauskilpailuun, jossa sai toisen palkinnon.


title: Timo Vuorikoski

text: Tultuaan ylioppilaaksi keväällä 1963 Vuorikoski opiskeli Suomen Taideakatemian koulussa vuosina 1963-1964 ja uudelleen maalausluokalla vuosina 1969-1971. Hänen tärkeimpinä opettajinaan olivat ensimmäisessä opiskeluvaiheessa koulun silloinen rehtori taidemaalari Erkki Koponen ja taidemaalari Tapani Jokela, toisessa vaiheessa mm. taidemaalarit Lauri Ahlgrén ja Reino Hietanen. Samanaikaisesti Vuorikoski opiskeli Helsingin yliopistossa, jossa hänen pääaineenaan oli taidehistoria ja muina aineina Suomen historia, Suomen kieli ja Kotimainen kirjallisuus. Filosofian kandidaatiksi Vuorikoski valmistui vuonna 1968 ja filosofian lisensiaatiksi 1974. Taidehistoriallisissa opinnäytteissä Vuorikoski keskittyi Septem-ryhmän historiaan ja jälki-impressionismin vaikutukseen Suomen taiteeseen.


title: Timo Vuorikoski

text: Opiskeluaikanaan Vuorikoski kirjoitti suuren määrän taidearvosteluja, ensin vuosina 1966-1968 Ylioppilaslehteen ja vuosina 1968-1970 Helsingin Sanomiin. Vuosina 1968-1978 Vuorikoski toimi Helsingin yliopiston Taidehistorian laitoksen assistenttina, mistä tehtävästä hänet kutsuttiin Tampereelle Sara Hildénin taidemuseon johtajaksi. Museonjohtajana Vuorikoski toimi vuodesta 1979 vuoden 2006 alkuun, jolloin hän jäi vapaaksi taiteilijaksi.


title: Timo Vuorikoski

text: Muiden töidensä ohessa Vuorikoski jatkoi aktiivisesti taidemaalarina. Vuonna 1973 hänet hyväksyttiin Taidemaalariliiton ja Suomen Taiteilijaseuran jäseneksi. Vuonna 1975 hän piti ensimmäisen yksityisnäyttelynsä Bäcksbackan Taidesalongissa Helsingissä, ja sen jälkeen hän on pitänyt siellä yksityisnäyttelyitä muutaman vuoden välein, tähän mennessä yhteensä 10 kertaa.


title: Timo Vuorikoski

text: Vuorikosken varhaistuotanto käsittää maisemia, asetelmia ja henkilökuvia öljymaalauksina. Vuorikoski tutustutui 1960-luvun puolivälissä taidemaalari Tuomas von Boehmiin. Aluksi von Boehmin vaikutus näkyi asetelmamaalauksissa, mutta 1970-luvun kuluessa Tuomas von Boehm ohjauksessa hän rupesi keskittymään yhä enemmän henkilö- ja muotokuviin. Muutettuaan Tampereelle vuonna 1978 Vuorikoski alkoi maalata virallisia tilausmuotokuvia. Niiden ohessa hän on maalannut suuren määrän erilaisia tamperelaisaiheisia maisemia. Vuodesta 1906 lähtien Vuorikoski on työskennellyt talvisin Venetsiassa, minkä seurauksena hänen tuotantonsa käsittää myös Venetsia-aiheisia maalauksia, maisemia ja karnevaalikuvia.


title: Timo Vuorikoski

text: Tuomas von Boehmin vaikutus yhdessä taidehistoriallisen koulutuksen kanssa ovat johtaneet siihen, että Vuorikoski on keskittynyt realistiseen muotokuvamaalaukseen. Näköisyysvaikutelman tavoittamisen lisäksi katsojalle välittyy myös mielikuva mallin yhteiskunnallisesta roolista, hänen toiminta- ja vaikutusympäristöstään ja yhteisöstään.


title: Timo Vuorikoski

text: Vuorikoski on perinteinen muotokuvamaalari. Hänen ihanteensa ovat barokin ajan maalauksellisissa muotokuvissa. Keskeistä on decorumin huomioiminen, eli mallin kuvaaminen arvostavasti ja kunnioittavasti hänelle ominaisessa ympäristössä ja roolissa. Vuorikosken muotokuvissa tavoitteena on realistinen näköisyys siten, että etäisyys valokuvamaiseen ilmaisuun säilyy selvänä. Muotokuvien väriskaala on suppea ja se perustuu vain muutamiin murrettuihin maaväreihin, vaikka näiden sävyjen ohessa yleensä aina on mukana myös jokin yksittäinen voimakkaampi väriaksentti. Henkilöhahmo on useimmiten puolivartalokuvana tai polvikuvana siten, että kummatkin kädet näkyvät. Kokonaisuutta hallitsee klassillinen kolmiosommitelma, jossa usein on myös sovellettu kultaisen leikkauksen periaatteita.


title: Timo Vuorikoski

text: Vaikka Vuorikosken tilausmuotokuvien taidehistorialliset juuret palautuvat 1600-luvulle, hänelle on tärkeää, että muotokuvat eivät pyri jäljittelemään näiden vanhojen taidekausien tyylillisiä ominaisuuksia ja chiaroscuron valaistusratkaisuja. Kyseessä on harmoninen ja asiallinen, moderni muotokuvamaalaus, jossa malli seisoo tai istuu luonnollisessa kylmässä päivänvalossa. Plastinen muoto ja kolmiulotteinen tila on oikein havainnoitu ja kuvattu. Tärkeää on myös maalauksissa näkyvä taiteilijan työskentelyn jälki ja erilaiset sivellintekniikat.


title: Timo Vuorikoski

text: Vuorikoskella on muotokuva-ateljee sekä Tampereella että pääkaupunkiseudulla. Lisäksi hänellä on työhuone muotokuvien maalaamista varten Venetsiassa, jossa hän tilaustöiden aikataulujen niin vaatiessa viettää talvikaudet. Muotokuvat maalataan taiteilijan ateljeessa, mutta mallin tapaamiset voidaan myös järjestää mallin kotona tai työpaikalla.


title: Timo Vuorikoski

text: Maalauksen valmistumiseen vaadittava aika vaihtelee tilanteiden ja mallin aikataulun mukaan, mutta ideaalitapauksessa aikaa käytetään keskimäärin puoli vuotta ja tapaamiskertoja mallin kanssa tulee noin kymmenen, kukin pari tuntia.


title: Timo Vuorikoski

text: Timo Vuorikoski on maalannut viralliset tilausmuotokuvat muun muassa seuraavista henkilöistä: Rouva Eeva Ahtisaari, Vuorineuvos Olli Reenpää, Tampereen pormestari Timo P. Nieminen, Tampereen kaupunginvaltuuston puheenjohtaja Alpo Korkeela, Liikuntaneuvos Paavo Haapakoski, Kauppaneuvos Matti Pörhö, Merenkulkuneuvos Juha Nurminen, Siviilioikeuden professori Aulis Aarnio, Vuorineuvos Kauko Rastas, Vuorineuvos Casimir Ehrnrooth, Professori Pekka Puska, Kunnallisneuvos Rose-Marie Björkenheim, Toimitusjohtaja Pauli Leimio, Piispa Paavo Kortekangas, Professori Ossi Auvinen, Kaupunkineuvos Matti Ursin, Vuorineuvos Lasse Kurkilahti, Tampereen yliopiston kansleriKrista Varantola, Kaupunkineuvos Juhani Meriläinen, Toimitusjohtaja Sirkka Isotalo, Tampereen hiippakunnan piispa Juha Pihkala, Professori Jaakko Tuominen, Professori Anto Leikola, Pääjohtaja Antero Siljola, Kirkkoherra Antero Honkkila, Tampereen kaupungin tilaajajohtaja Lasse Eskonen, Lapuan hiippakunnan piispa Jorma Laulaja, Helsingin ylipormestari Kari Rahkamo, Hovioikeuden presidentti Jussi Kivinen, Lastenpsykiatrian professori Tuula Tamminen, Kunnallisneuvos Jukka Mäkelä, Tuomiorovasti Voitto Silfverhuth, Kapellimestari Lauri Siimes, Toimitusjohtaja Juhani Strömberg, Tampereen Teknillisen yliopiston rehtori Markku Kivikoski, Ylöjärven kaupunginjohtaja Pentti Sivunen.


title: Timo Vuorikoski

text: Vuorikosken muotokuvamaalaukset ovat öljyvärimaalauksia kankaalle. Tekniikka on kerrosmaalaus, jossa kuva rakennetaan kerroksittain siten, että alemmat värikerrokset osittain näkyvät tai kuultavat päällimmäisten värikerrosten läpi. Tällä työskentelytavalla on mahdollista erotella toisistaan huippuvalot ja syvimmät varjot, sekä niiden välissä olevat valoalueet ja puolivarjot. Valööreitä työstämällä kuvaan saadaan tavoitteena oleva plastinen muoto, joka näköisyyden kannalta on ensiarvoisen tärkeä.


title: Timo Vuorikoski

text: Vuorikosken soveltama valöörimaalaus ei kuitenkaan perustu temperalla tai akryylillä tehtyyn monokromaattiseen (grisaille) alusmaalaukseen. Paikallisvärit tulevat mukaan jo heti työskentelyn alkuvaiheessa. Työn kuluessa maalauspintaa hiotaan ja raaputetaan, jolloin värit sulautuvat ja yhdistyvät pohjakankaan struktuuriin ja saavat rasterimaisen optisen ominaisuuden. Tähän optiseen kuultovaikutukseen yhdistetään vapaata sivellintekniikkaa ja valokohdissa, sekä erityisesti huippuvalossa paksujakin maalikerroksia. Loppuvaikutelma on ikään kuin yhdistelmä alla prima -maalausta ja kerrosmaalausta.


title: Timo Vuorikoski

text: Pääpiirteissään menetelmä perustuu ranskalaisen 1800-luvun lopun realistisen ateljeetradition suosimaan ébauche-tekniikkaan, jonka aktiivinen puolestapuhuja ja akateeminen opettaja oli Thomas Couture (Méthode et entretiens d´atelier, Paris, 1867). Couturen tunnettuja oppilaita olivat Henri Fantin-Latour ja Puvis de Chavannes, joiden vaikutus näkyi vahvana suomalaisen maalaustaiteen kultakauden teoksissa 1800-luvun lopussa. Couturen ehkä kuuluisin oppilas oli Édouard Manet, joka kehitteli ébauche-menetelmää moderniin ja värivoimaisempaan suuntaan. Vuorikoski omaksui kyseisen maalaustavan muotokuvissaan omalta opettajaltaan Tuomas von Boehmilta.


title: Timo Vuorikoski

text: Timo Vuorikoskelle on myönnetty Saksan Liitotasavallan 1. luokan ansioristi vuonna 1987, Ranskan Chevalier dans l´Ordre des Arts et des Lettres vuonna 1987 sekä professorin arvonimi vuonna 1996.


title: Bromarvin vaakuna

text: Bromarvin kunnanvaakuna on saanut aiheensa kunnan sijainnista, historiasta ja siellä voimakkaasti vaikuttaneesta Aminoffien suvusta. Vaakunan hirvi on myös Aminoffien sukuvaakunan aihe – suku on omistanut Riilahden kartanon 1730–luvulta alkaen. Keksit symbolisoivat kunnan sijaintia rannikolla, ja kranaatti viittaa alueen sotatapahtumiin, kuten Riilahden meritaisteluun vuonna 1714.


title: Bromarvin vaakuna

text: Vaakunan on suunnitellut Gustaf von Numers, ja se vahvistettiin käyttöön 28. kesäkuuta 1950. Vaakunan selitys on ”kilpi kulta-punakatkoinen; yläkentässä nouseva punainen saksanhirvi; alakentässä kaksi keksinterää ristissä, niiden yläkulmassa saatteena kranaatti; kaikki kultaa”. Vaakuna muuttui epäviralliseksi kotiseutuvaakunaksi vuonna 1977 Bromarvin liityttyä Tenholan kuntaan Hankoon liitettyä aivan eteläisintä osaa lukuun ottamatta.


title: Epidermolysis bullosa

text: Epidermolysis bullosa (EB) on yleisnimitys joukolle parantumattomia geneettisiä eli perinnöllisiä virheitä ihon pintakerrokset yhteensitovan keratiinin ja/tai kollageenin muodostumisessa. Oireet ilmenevät rakkulanmuodostuksena pienimmästäkin ihoon kohdistuvasta liikkeestä tai paineesta. Sairaudessa ihon pintakerros on synnynnäisesti niin hauras, että se vaurioituu helposti hankauksen tai kolhaisun vaikutuksesta aiheuttaen rakkulan. Sairauteen liittyy kohonnut ihosyöpään sairastumisriski, sekä vaikeimmissa tapauksissa invaliditeetti. Luuytimen siirtoa tutkitaan yhtenä hoitomenetelmänä.


title: Epidermolysis bullosa

text: tautiryhmässä voidaan erottaa kolme päämuotoa:


title: Epidermolysis bullosa

text: -kaikissa taudin päämuodoista esiintyy lisäksi poikkeavia alamuotoja.


title: Epidermolysis bullosa

text: Kaikki EB:n muodot ovat perinnöllisiä, mutta periytymistavat vaihtelevat eri EB:n muodoissa.


title: Epidermolysis bullosa

text:
Maailmanlaajuisesti arviolta 50 lasta jokaista miljoonaa syntyvää kohti diagnosoidaan geenimutaation kantajaksi ja keskimäärin 9 henkilöä jokaista miljoonaa kantajaa kohti varsinaiseksi tapaukseksi.
Oireita on havaittu kaikissa maailman ihmisryhmissä ja molemmilla sukupuolilla.
EB on harvinainen sairaus. Suomessa arvioidaan olevan noin 200 tapausta.


title: Murhasaari

text: Murhasaari sijaitsee Nokialla valtatie 11:n varrella. Nimen sanotaan olevan peräsin siitä, että saaressa on joskus aikoinaan tehty murha. Aikojen saatossa Murhasaaressa on sattunut monia kolareita, sillä kapean sillan ylittäjät jäävät ihailemaan maisemia eivätkä huomaa muuta liikennettä.


title: Vaskion Lempilä

text: Vaskion Lempilä on kylä entisen Halikon kunnan alueella Vaskiolla Luoteis-Salossa. Kylän nimi on Vaskion Lempinä erotuksena Halikossa sijaitsevaan Lempilän kylään. Vaskion Lempilä sijaitsee Perälän kylän vieressä Sahankrotin ja Pietarmäen välisellä peltoalueella. Kylään kuuluu myös Viljakan ekslaavialue.


title: Vaskion Lempilä

text: Vaskion Lempilä on asutettu 1300- ja 1400-lukujen aikana. Kylä on säilynyt pitkälti vanhassa muodossaan, sillä kylän päätilat ja tiet ovat edelleen isojaon aikaisilla paikoillaan, samoin kuin alueen niityt ja pellot. Osa torpista on kuitenkin kadonnut. Kylästä löytyy paljon 1800-luvun ja 1900-luvun alun rakennuskantaa. Vaskion Lempilän erillisalue Viljakka on ollut torpparialuetta.


title: Devon Aoki

text: Devon Edwenna Aoki (s. 10. elokuuta 1982 New York, Yhdysvallat) on amerikkalainen näyttelijä ja malli.


title: Devon Aoki

text: Devon Aoki syntyi New Yorkissa, mutta kasvoi Kaliforniassa ja Lontoossa. Hänen isänsä Hiroaki "Rocky" Aoki oli tunnettu japanilainen olympiatason painija sekä Benihana-ravintolaketjun perustaja. Devonin äiti, Pamela Hilburger, on korusuunnittelija, jonka sukujuuret yltävät Saksaan ja Englantiin. Vanhemmat erosivat Devonin ollessa yhdeksänvuotias. Kumpikin heistä meni myöhemmin uudelleen naimisiin. Devonilla on veli Kyle ja sisar Echo, sekä lukuisia veli- ja siskopuolia, joista tunnetuin on Steve Aoki.


title: Devon Aoki

text: Devon aloitti mallintyöt 13 vuoden ikäisenä; samana vuonna hänen kummitätinsä esitteli hänet Kate Mossille, joka auttoi nuorta lahjakkuutta alkuun tämän uralla. Moss toimitti Devonista otetun lehtikuvan brittiläiselle Storm Model Management -mallitoimistolle, joka teki 14-vuotiaan Devonin kanssa sopimuksen. Devon Aoki onkin myöhemmin ilmaissut Mossin olleen hänelle suurena apuna.


title: Devon Aoki

text: Koulussa Devon sai hyviä arvosanoja. 16-vuotiaana hän sanoi mallintöihinsä viitaten, että miettisi luultavasti tekemisiään uudestaan, jos ei enää menestyisi koulussa. Hän ei kuitenkaan pyrkinyt mihinkään korkeakouluun, koska katsoi työskentelemisen ja matkustelun tarjoavan tutkintoa "laajemman ja syvemmän" koulutuksen.


title: Devon Aoki

text: Devon Aoki on työskennellyt useille suurille muotitaloille, kuten Lancômelle, Chanelille ja Versacelle. Hänen kuviaan on ollut lukuisien muotilehtien kansissa, i-D-lehden kannessa jopa kolmesti. Aoki on vain 162 senttimetriä pitkä, ja häntä onkin kutsuttu "maailman lyhyimmäksi supermalliksi".


title: Devon Aoki

text: Varsinkin uransa varhaisvaiheessa Aokilla oli näyttäytymisosia musiikkivideoissa, kuten Duran Duranin "Electric Barbarellassa" ja Primal Screamin "Kowalskissa".


title: Devon Aoki

text: Aokin elokuvaroolit liittyvät usein vauhdikkaisiin ja/tai runsaasti tappelukohtauksia sisältäviin elokuviin. Hänen roolisuorituksistaan ehkä tunnetuimmat ovat olleet elokuvissa "Sin City", "2 Fast 2 Furious", "Rosencrantz and Guildenstern Are Undead","Dead or Alive" ja "D.E.B.S.". "2 Fast 2 Furiousin" kuvausten alkaessa Aokilla ei ollut ajokorttia ja hänen täytyi opetella ajamaan roolia varten.


title: Devon Aoki

text: Vuonna 2006 Aoki esiintyi The Killersin musiikkivideossa Bones, jonka ohjasi Tim Burton.


title: Devon Aoki

text: Devon Aoki asuu nykyään Los Angelesissa. Vapaa-ajalla runous on yksi hänen suurimmista intohimoistaan. Hänet on yhdistetty mediassa ainakin muusikko Lenny Kravitziin, mutta Aoki asui ilmeisesti tuolloin yksinään. Aoki avioitui James Baileyn kanssa vuonna 2011, ja heillä on kaksi lasta: kesäkuussa 2011 syntynyt poika James Hunter Jr. ja helmikuussa 2013 syntynyt tytär Alessandra.


title: Lose Control (Waldo’s Peoplen kappale)

text:
Lose Control on Waldo’s People -yhtyeen musiikkikappale, joka edusti Suomea Eurovision laulukilpailussa 2009. Kappale pääsi tuomariston valintana 16. toukokuuta 2009 pidettyyn finaaliin, vaikka jäi todellisuudessa semifinaalissa sijalle 12. "Lose Control" jäi finaalissa 25:nnelle eli viimeiselle sijalle 22 pisteellä. Suoraan suomeksi käännettynä kappaleen nimi tarkoittaa "menettää hallinta".
Kappaleen afrikaansinkielinen versio julkaistiin Etelä-Afrikassa vuonna 2010 MoniQuen esittämänä.


title: Hermann Grote

text: Hermann Grote (7. heinäkuuta 1882 – 12. elokuuta 1951 Berliini) oli saksalainen lintutieteilijä.


title: Hermann Grote

text: Grote toimi sisalplantaasin johtajana saksalaissiirtokunnassa Itä-Afrikassa. Ensimmäisessä maailmansodassa Grote joutui venäläisten vangiksi. Vankina ollessaan hän oppi venäjää ja käänsi sittemmin monia lintutieteellisiä artikkeleita venäjästä saksaksi. Vapauduttuaan hän jatkoi Afrikan linnuston tutkimista ja perehtyi etenkin Berliinin eläinmuseon kokoelmiin.


title: Hermann Grote

text: Grote nimesi linnuista kaitaparatiisilesken ("Vidua interjecta") ja suippoparatiisilesken ("Vidua togoensis").


title: Raila Aho

text: Raila Orvokki Aho (o.s. "Rosendahl", s. 31. lokakuuta 1937 Pomarkku) on suomalainen kunnallisneuvos ja vasemmistoliittolainen poliitikko.


title: Raila Aho

text: Aho toimi kansanedustajana vuosina 1987–1995 ja vaikutti Porin kunnallispolitiikassa 1970-luvulta 1990-luvulle. Ennen vasemmistoliiton perustamista Aho edusti SKDL:ää.


title: Raila Aho

text: Aho työskenteli vuodesta 1956 alkaen järjestötehtävissä: toimistonhoitajana 1956–1972 ja 1978–1987 sekä piirisihteerinä 1972–1978. Hän nousi Porin kaupunginvaltuustoon vaaleissa 1972 ja kansanedustajaksi vaaleissa 1987 Turun läänin pohjoisesta vaalipiiristä. Eduskunnassa Aho kuului laki- ja talousvaliokuntaan (1987–1990) sekä hallintovaliokuntaan (1991–1994).


title: Raila Aho

text: Aholla on ollut luottamustehtäviä muun muassa Suomen työväen säästöpankissa ja Tradekassa.


title: Guy de Lusignan

text: Guy de Lusignan (n. 1150-1194, suomeksi myös Guido tai Gui Lusignanilainen) oli Jerusalemin kuningas ja Kyproksen hallitsija.


title: Guy de Lusignan

text: Lusignan oli nimellisesti Jerusalemin kuningas 1186–1192. Hän peri kuninkuuden alaikäiseltä poikapuoleltaan Baudouin V:ltä, joka tuli enonsa Baudouin IV:n jälkeen kuninkaaksi, ja kuoli vajaan vuoden kuluessa kruunaamisestaan, mahdollisesti isäpuolensa myrkyttämänä. Lusignan osoittautui typeräksi ja päättämättömäksi kuninkaaksi, joka johti Jerusalemin kuningaskunnan armeijan tuhoon Hattinin taistelussa vuonna 1187. Tämän jälkeen kuninkaalla ei ollut juuri valtaa Jerusalemissa.


title: Guy de Lusignan

text: Vuonna 1192 hän osti Kyproksen Temppeliherrain ritarikunnalta, jotka puolestaan olivat ostaneet sen Englannin Rikhard I:ltä. Kypros ei ollut tuolloin virallisesti vielä kuningaskunta, joten sen ensimmäisenä kuninkaana pidetään Guyn veljeä Amalriciä.


title: Guy de Lusignan

text: Ajanjaksosta on tehty elokuva, Kingdom of Heaven - Taivas maan päällä.


title: Kattohaikarat (suku)

text: Kattohaikarat ("Ciconia") on kattohaikaroiden heimoon kuuluva lintusuku.


title: Eraclea

text: Eraclea on kaupunki Italian Veneton alueella Venetsian metropolikaupungissa. Se sijaitsee 45 kilometrin päässä Venetsiasta. Eracleassa on arviolta 12 396 asukasta (vuonna 2015) ja sen pinta-ala on 95,04 neliökilometriä.


title: Bergenin lentoasema

text: Bergenin lentoasema on lentoasema Ytrebygdassa, Bergenissä, Norjassa, noin 19 kilometriä Bergenin keskustasta lounaaseen. Lentoasema on Norjan toiseksi suurin ja Pohjoismaiden seitsemänneksi vilkkain, matkustajamäärä vuonna 2017 oli yhteensä 6,1 miljoonaa. Asemalla on yksi, 2 990 metriä pitkä kiitotie, jonka rinnalla kulkee rullaustie. Lentoasema valmistui vuonna 1955, ja sen rahoitti alun perin Nato.


title: Bergenin lentoasema

text: Lentoasema on kansainväliseltä liikenteeltään huomattavan vilkas ja onkin Norwegian Air Shuttlen toiseksi tärkein tukikohta. Bergenistä lennetään 19 kotimaan ja 46 kansainväliseen kohteeseen, tosin osa kansainvälisistä kohteista on sesonkikohteita. Bergenistä lennetään päivittäin muun muassa Tukholmaan, Kööpenhaminaan, Amsterdamiin, Frankfurtiin, Lontooseen, Aberdeeniin, Pariisiin, Varsovaan ja Prahaan. Suurin osa kentältä lennettävistä lennoista lennetään Boeing 737 -koneella, mutta osa lennoista lennetään myös Airbus-, Dash 8- ja ATR 72 -koneilla. Tärkein Bergenistä lennettävä kohde on Oslo, jonne lennetään 35 kertaa päivässä. Bergen–Oslo-reitti on Euroopan seitsemänneksi vilkkain reitti ja sitä lentävät Scandinavian Airlines ja Norwegian Air Shuttle Boeing 737 -koneilla. Lentoaseman vanhasta siviiliterminaalista on muokattu terminaali helikopterilennoille. Bergenin lentoaseman omistaa ja sitä ylläpitää Avinor. Lentoasemalla on myös pari hotellia.


title: Bergenin lentoasema

text: Bergenin nykyinen terminaali valmistui 1988 ja sen on suunnitellut arkkitehti Halfdan Grieg. Hän suunnitteli myös vanhemman terminaalin. Lentoasemalla on 11 matkustajasiltaa, joihin lentokoneet voivat yhdistyä. Sillat on numeroitu 21–32. Portit 21–27 on tarkoitettu kansainvälisille schengen ja ei-schengen lennoille, niin että silta 24 sopii laajarunkoisille maksimissaan Boeing 747 ja Airbus A340 -kokoluokan koneille. Portit 28–32 on suunniteltu kotimaan lentoja varten. Lisäksi asematasolla on 11 seisontapaikkaa lentokoneille. Terminaalissa on suuri verovapaa myymälä, jonka läpi kaikki kansainvälisille lennoille menevät matkustajat kävelevät. Kauppa myy makeisia, kosmetiikkaa, parfyymejä, juomia, alkoholijuomia, elektroniikkaa, matkamuistoja, lehtiä sekä pokkareita. Kauppa on auki 24 tuntia vuorokaudessa. Lisäksi lentoasemalla on neljä muuta myymälää, jotka myyvät muotia, lehtiä ja kirjoja ja paikallisia tuotteita ja lahjatavaraa. Lisäksi lentoasemalla on seitsemän ravintolaa, baaria ja kahvilaa, mm. Lille Bergen.


title: Bergenin lentoasema

text: Avinor satsaa kovasti Bergenin lentoasemaan ja sen kasvuun. Se aloittaa mittavan terminaalin kansainvälisen osion ja asematason remontin ja laajennuksen 461 milj. NOK:lla.


title: Bergenin lentoasema

text: Bergenin Lentoasemalle on loistavat kulkuyhteydet. Uusi pikaraitiotie kulkee asemalle keskustasta kymmenen minuutin välein. Matka kestää noin 45 minuuttia. Lisäksi pienin väliajoin asemalle menee busseja ja tilatakseja. Asemalle pääsee myös tilaamalla taksin.


title: Asko Apukka

text: Asko Asser Apukka (s. 2. heinäkuuta 1946 Sodankylä) on suomalainen vasemmistoliittolainen poliitikko. Hän oli vuosina 1987–1998 kansanedustaja Lapin läänin vaalipiiristä. Vuosina 1998–2009 Apukka oli Kansaneläkelaitoksen palveluosaston johtaja eläkkeelle jäämiseen saakka.


title: Asko Apukka

text: Ennen Vasemmistoliiton perustamista Apukka edusti SKDL:ää. Hän oli Suomen Demokratian Pioneerien Liiton puheenjohtaja 1988–1994.


title: Asko Apukka

text: Apukka valmistui ylioppilaaksi Sodankylän lukiosta vuonna 1965 ja yhteiskuntatieteiden maisteriksi Tampereen yliopistosta vuonna 1970. Hän työskenteli Kittilän kunnan taloussihteerinä 1970–1973 ja Sallan kunnansihteerinä 1973–1985, jonka aikana hän toimi myös väliaikaisena kunnanjohtajana vajaan kahden vuoden ajan. Vuosina 1985–1998 Apukka oli Sodankylän kunnankamreeri toimien kuitenkin käytännössä valtaosan ajasta kansanedustajana. Vuosina 1989–1993 Apukka johti Suomen Kunnallisliiton alue- ja elinkeinoneuvottelukuntaa.


title: Asko Apukka

text: Eduskunnassa Apukka vaikutti suuressa valiokunnassa (1987–1990), maa- ja metsätalousvaliokunnassa (1987–1990), Valtion vakuusrahaston valtuustossa (1996–1998), Yleisradion hallintoneuvostossa (1996–1998) ja palkkavaltuuskunnassa 1987–1991. Hän oli presidentin valitsijamies vuoden 1988 vaalissa.


title: Asko Apukka

text: Apukka on ollut naimisissa vuodesta 1967 ja hänellä on kolme lasta.


title: Satulahaikarat

text: Satulahaikarat ("Ephippiorhynchus") on kattohaikaroiden heimoon kuuluva lintusuku.


title: Kemometria

text: Kemometrialla tarkoitetaan kemian tieteenhaaraa, joka käyttää hyväkseen tilastollisia ja matemaattisia menetelmiä, joista erityisesti monimuuttujaisia menetelmiä, sekä tietotekniikkaa kemian ongelmien ratkaisemiseen.


title: Joseph Harvey Riley

text: Joseph Harvey Riley (19. syyskuuta 1873 Falls Church Virginia - 17. joulukuuta 1941 Falls Church) oli yhdysvaltalainen lintutieteilijä.


title: Joseph Harvey Riley

text: Joseph Rileyn isä oli kirjakauppias Joseph Schleick Riley Washington D.C.ssä ja äiti Mary Edwards Pultz. Jo koulupoikana Riley kiinnostui linnuista ja keräsi munakokoelman. Hän vieraili Smithsonian-instituutissa ja tutustui Robert Ridgwayhin, ja heistä tuli elinikäiset ystävät.


title: Joseph Harvey Riley

text: Riley työskenteli Smithsonian-instituutissa vuodesta 1896 alkaen aina kuolemaansa saakka. Aluksi hän toimi puoli vuotta pohjoisamerikkalaisten lintujen munakokoelman järjestelijänä. Pestin päätyttyä hän toimi vapaaehtoisena. 1898 hänet palkattiin vakituiseksi avustajaksi. Vuonna 1928 hänet nimitettiin lintuosaston apulaiskuraattoriksi ja 1932 ylimääräiseksi ("Associate Curator") kuraattoriksi.


title: Joseph Harvey Riley

text: Ensimmäisen tutkimusmatkansa Riley suoritti William Palmerin apulaisena Kuubaan vuonna 1900. Vuonna 1903 hän retkeili Bahamalla George B. Shattuckin assistenttina. 1910 hän tutki Kanadan vuoristoja, ja tuo matka jäi hänen viimeiseksi tutkimusretkekseen. Sittemmin Riley perehtyi Aasiasta kerättyihin lintukokoelmiin ja julkaisi useita kirjoituksia, kaikkiaan 116 artikkelia. 40-vuotisen uransa aikana Riley nimesi 128 uutta lintulajia tai alalajia. Riley hyväksyttiin American Ornithologists' Unionin jäseneksi 1905, jonka lisäksi hän kuului useihin muihin lintutieteellisiin yhdistyksiin.


title: Joseph Harvey Riley

text: Rileyn nimeämiä uusia lintulajeja ovat muun muassa celebesinkurppa ("Scolopax celebensis") ja celebesinvuorikäpinkäinen ("Coracina abbotti"). Hänen kunniakseen on nimetty useita lintujen alalajeja.


title: Marabut

text: Marabut ("Leptoptilos") on kattohaikaroiden heimoon kuuluva lintusuku.


title: Southern Professional Hockey League

text: Southern Professional Hockey League (SPHL) on yksi jääkiekon alasarjoista Yhdysvaltojen kaakkoisosassa. Se on perustettu vuonna 2004.


title: Georg Backlund

text: Anders Georg Backlund (9. joulukuuta 1905 Närpiö – 28. heinäkuuta 2002 Närpiö) oli suomalainen SKDL:ää edustanut poliitikko ja toimittaja. Backlund toimi kansanedustajana vuosina 1953–1954 ja 1958–1970. Hän vaikutti myös Suomenruotsalaisilla kansankäräjillä ja Närpiön kunnanvaltuustossa. Backlund työskenteli toimittajana 1920-luvulta alkaen useissa lehdissä. Vuosina 1973–1977 hän oli Ny Tidin päätoimittaja. SKDL:ssä Backlund toimi muun muassa varapuheenjohtajana ja hän kuului puolueen liittotoimikuntaan sekä -hallitukseen.


title: Georg Backlund

text: Backlund aloitti työuransa 1920-luvulla maalarina ja sekatyömiehenä. Vuodet 1929–1932 hän vietti Yhdysvalloissa samoja hommia tehden. Backlund alkoi myös kirjoittaa vasemmistolaisiin julkaisuihin. Suomeen palattuaan hän toimi muun muassa Folkviljan-lehden toimittajana. Työ loppui, kun Backlund talvisodan alettua vangittiin.


title: Georg Backlund

text: Backlund vapautui vankilasta jatkosodan jälkeen, ja hän meni mukaan julkisen vasemmistolaisen työväenliikkeen toimintaan. Hän työskenteli Ny Tid -lehdessä, Folkets Bildningsförbundin sihteerinä ja Rakennustyöväen liiton kääntäjänä. Backlund nousi eduskuntaan kesäkuussa 1953 Mikko Järvisen kuoltua. Backlundin edustama alue oli vuoteen 1962 Vaasan läänin eteläinen- ja sen jälkeen Vaasan läänin vaalipiiri.


title: Colin McRae Rally

text: Colin Mcrae Rally on Codemastersin kehittämä Colin McRaen nimellä myytävä pelisarja. Ensimmäinen peli julkaistiin vuonna 1998. Sarjan pelejä on julkaistu Windowsille, PlayStationille, PlayStation 2:lle, PlayStation 3:lle, PlayStation Portablelle, Game Boy Advancelle, Xboxille, Xbox 360:lle ja N-Gagelle. Pelien kansikuvat ovat aina vaihdelleet sen mukaan, missä tallissa Colin McRae ajaa pelin teon hetkellä.


title: Elias Kukkonen

text: Elias Kukkonen (22. kesäkuuta 1904 Pietari – 13. tammikuuta 1997 Pori) oli porilainen taiteilija, huutokauppameklari ja nuohoojamestari.


title: Elias Kukkonen

text: Elias Kukkonen syntyi 22. kesäkuuta 1904 Pietarissa Nevski prospektin varrella asuneen suomalaisen suutarin Robert Kukkosen ja hänen Helena-vaimonsa (o.s. Pulkkinen) esikoisena. Eliaksen Toivo-veli syntyi vuotta myöhemmin Pietarissa. Robert ja Helena olivat menneet avioliittoon vuonna 1903 Pietarin suomalaisen seurakunnan kirkossa. Robert Kukkonen teki suutarintöitä kotona ja suuressa sveitsiläisessä suutarinverstaassa. Vuonna 1909 perhe muutti Pietarista Impilahdelle, missä syntyivät nuoremmat veljet Frans ja Leo. Koulunkäyntinsä Elias aloitti Impilahdella, missä hän vietti nuoruutensa. Vuonna 1918 perhe muutti Liperiin Taipaleen kylään, sieltä Outokumpuun lyhyeksi aikaa ja jälleen takaisin Liperiin. Perheelle tuli jälleen muutto Liperistä lapsuusmaisemiin Impilahden Kerisyrjään ja sieltä edelleen Läskelään. Syksyllä 1923 Elias Kukkonen oli kutsunnoissa Impilahden kirkolla ja seuraavana syksynä hän ilmoittautui joukko-osastoonsa Viipurin Rykmenttiin. Hänet määrättiin kolmanteen pataljoonaan kolmanteen komppaniaan neljänteen ryhmään. 25 päivän palveluksen jälkeen hänet siirrettiin nostoväen kolmanteen luokkaan ja hän vapautui palveluksesta.


title: Elias Kukkonen

text: Käydessään Sortavalassa armeijakaverinsa luona Elias oli kiinnittänyt huomiota silitysliikkeessä työskennelleeseen häntä neljä vuotta nuorempaan karjalaiskaunottareen, Hilja Rupposeen. Isänsä kuoleman jälkeen Elias Kukkonen muutti Läskelästä Tampereelle. Muutettuaan Tampereelta vuonna 1926 Turkuun hän jatkoi kirjeenvaihtoa Sortavalaan ja eräs kirje olikin kihlauskirje. Elias Kukkonen avioitui Sortavalassa 2. syyskuuta 1928 Hilja Rupposen kanssa. He asuivat Turussa hellahuoneessa ja saivat kaksi lasta, Erkin (syntyi 1930) ja Eilan (syntyi 1934). Vuonna 1935 perhe muutti Mänttään. Länsi-Suomen kierroksen jälkeen perhe muutti 1930-luvun lopulla takaisin Impilahdelle ja edelleen Käkisalmeen. Sodan aikana he joutuivat lähtemään evakkomatkalle ensin oma-aloitteisesti Värtsilään sukulaisten luo, sitten takaisin kotiin Käkisalmeen ja sieltä edelleen Kiteen Ruppovaaraan sukulaisten luo. Käkisalmen luovutuksen jälkeen perhe muutti lyhyeksi aikaa Pieksämäelle ja sieltä edelleen Mäntän Riihossaloon, kunnes saatuaan Porista nuohoojamestarintöitä Elias Kukkonen haki perheensä Poriin 1. maaliskuuta 1941.


title: Elias Kukkonen

text: Elias Kukkosen ensimmäinen työpaikka oli koulun päättymisen aikaan tukinuitossa Utrassa, muutaman kilometrin päässä Joensuusta. Läskelän paperitehtaalla Elias toimi rullauskoneella apulaisena polkupyörärahoja ansaitsemassa 16-vuotiaana, minne Impilahden Kerisyrjästä oli matkaa 7 kilometriä. Varsinaisen työelämän Elias Kukkonen aloitti 1920-luvulla Tampereella Frenckellin paperitehtaalla liimauskoneen hoitajana.


title: Elias Kukkonen

text: Vuonna 1926 Elias Kukkonen muutti Turkuun nuohoojaoppilaaksi äitinsä serkun Aleksanteri Pulkkisen suosituksesta. Vuonna 1934 Kukkonen sai nuohoojamestarikirjan Tampereen Käsityöläisyhdistykseltä. Jo seuraavana vuonna hän pääsi G. A. Serlachiuksen tehtaille Mänttään nuohoojaksi, mistä hän sitten siirtyi lapsuusmaisemiinsa Impilahden kunnan nuohoojamestariksi. Vuonna 1939 hän sai Käkisalmen kaupungin nuohoojamestarin pestin, kunnes hänet komennettiin jatkolääkintäkursseille ja linnoitustöihin Taliin. Elias nimitettiin Käkisalmessa ensiapuryhmän johtajaksi. Sodan jälkeen Kukkonen oli Pieksämäellä lääkintämiehenä sankarivainajien arkuttajana ja Kuoreveden lentokentällä lämmittäjien esimiehenä, kunnes hänet siirrettiin lääkintävääpeliksi Hämeenlinnaan armeijan varikolle. Vuonna 1941 Elias Kukkonen päätyi Porin kaupungin nuohoojamestariksi, perusti oman nuohousliikkeen ja teki pitkän työuran Porissa nuohoojamestarina.


title: Elias Kukkonen

text: Elias Kukkonen toimi myös vuodesta 1943 lähtien huutokauppameklarina yli 1000 huutokaupassa. Hän oli useimmille porilaisille tuttu ja värikäs hahmo yli 40-vuotisen meklariuransa ajan ja vielä sen jälkeenkin. Hänen tavaramerkkinään oli kuvallinen lehti-ilmoitus, jossa hänellä oli päässään musta baskeri, kädessä huutokauppavasara ja naama naurussa. Hän osallistui myös valtakunnallisiin meklarikilpailuihin ja sijoittui kolmanneksi Kuopiossa pidetyissä kilpailuissa. Kunniakirjan arvosanalla laudatur hän sai APU-lehden Helsingin kauppatorilla järjestämässä kaikkien helppoheikkien ja meklarien Suomen mestaruuskilpailuissa 27.10.1963. Viimeisen huutokauppansa hän piti 15. marraskuuta vuonna 1986 Porissa Cotton Clubilla, Porin Puuvillassa, jossa myöhemmin on toiminut Porin yliopistokeskus. Vuonna 1987 hän kuitenkin vielä kerran lähti meklariksi auttamaan sotaveteraanien toritapahtumaan, jossa hän huudatti Pirkko Työläjärven unkarilaisen jakun, poliisimestari Antti Suomisen polkupyörän, palopäällikkö Lauri Syrjän suojakypärän, kaupunginjohtaja Martti Sinisalmen villatakin ja kaupunginvaltuuston puheenjohtajan Mikko Elon solmion.


title: Elias Kukkonen

text: Työnsä ohella Elias Kukkonen oli aktiivinen monella saralla. Hän harrasti muun muassa pyöräilyä ja ajoi ensimmäisen kilpailunsa vuonna 1934 30-vuotiaana. Kilpailuharrastuksensa ohella hänet valittiin vuonna 1950 Porin Tarmon pyöräilyjaoston puheenjohtajaksi. Vuonna 1960 hän toimi Suomen pyöräilyjoukkueen huoltajana legendaarisessa Varsova-Berliini-Praha -ajossa.


title: Elias Kukkonen

text: Elias Kukkonen soitti myös huuliharppua ja esiintyi julkisesti lukuissa tapahtumissa muun muassa tanssikavaljeerinsa, räsynukkenaisen, kanssa. Esiintymisten lisäksi hän harrasti aktiivisesti teatteria ja oli iltanäyttelijänä Porin teatterissa. Hänen teatteriuransa huipentui näytelmien ohjaajana useilla paikkakunnilla Satakunnassa. Hän sai mainetta myös maskeeraus- ja kulissimaalaustaidoistaan.


title: Elias Kukkonen

text: Elias Kukkonen oli lahjakas piirtäjä ja hän harrasti kuvataiteita lapsesta saakka, vaikka hänen isänsä ei sitä hänen nuoruudessaan oikein suvainnutkaan. Vanhemmiten hän maalasi lukuisia tauluja, teki hiilipiirroksia ja piirsi aina savityönsä ensin.


title: Elias Kukkonen

text: Jäätyään eläkkeelle vuonna 1969 Kukkonen paneutui keramiikkataiteeseen. Hän alkoi luoda savesta pienoisveistoksia. Naivistiseen ja humoristiseen tyyliin muotoillut patsaat kuvasivat pääasiassa huutokaupoista ja toreilta tuttuja henkilöhahmoja. Myös monet merkkihenkilöt, kuten presidentti Mauno Koivisto ja marsalkka Mannerheim, ovat veistosaiheena viehättäneet tätä itseoppinutta kansantaiteilijaa. Kukkosta kiinnosti keramiikkatöiden teossa erityisesti materiaalien käyttäytyminen ja siksi hän teki paljon kokeiluja erilaisilla savilaaduilla ja lasituksilla, eivätkä esineet aina pysyneetkään koossa hankalassa polttovaiheessa. Porin kaupungin alueella on maaperässä paljon savea, ja maankaivajat pyysivätkin usein Elias Kukkosta tarkistamaan, soveltuuko kaivuussa esiin tullut savi hänen savitöihinsä. Hänellä oli tapana maistamalla selvittää saven laatu. Kerran hän haki savea jopa Rodoksesta asti.


title: Elias Kukkonen

text:
Elias Kukkonen lahjoitti veistoksiaan ja saviesineitään yhdistyksille ja yhteisöille, liikelaitoksille ja ystävilleen. Lokakuun 11. päivänä 1975 sisäministeri Heikki Koski sai pienoisveistoslahjoituksen taiteilijan kotona.
Vuonna 1977 Kukkonen lahjoitti 22 saviveistoksen Huutokauppasarjansa Satakunnan Museoon. Hän teki myös 27 hahmoa käsittävän "Porin Tori" -sarjan, joka on sanomalehti "Satakunnan Kansan" hallussa.


title: Ignati Mošegov

text: Ignati Mošegov () eli Ignati Mösšeg (komiksi Игнатий Мöсшег; 1880–1965) oli Suomessa asunut komilaissyntyinen poliittinen emigrantti sekä komien historian ja kulttuurin tutkija.


title: Ignati Mošegov

text: Mošegov syntyi Venäjällä nykyisen Permin Komin Kotšovon piirin Durovon kylässä. Koulunkäynnin jälkeen hän opiskeli Birskin opettajaseminaarissa ja työskenteli sitten Pistogin kylässä opettajana. Vuonna 1912 Mošegovista tuli maanmittari. Vuonna 1914 hänet kutsuttiin Venäjän armeijaan ja vuonna 1916 hän valmistui vänrikiksi Taškentin sotakoulusta. Samana vuonna hänet lähetettiin rintamalle, jossa hän ensin haavoittui ja myöhemmin joutui vangiksi.


title: Ignati Mošegov

text: Venäjälle palattuaan Mošegov joutui puna-armeijaan. Sieltä hän karkasi kotiseudulleen, jossa hänet otettiin vuorostaan Koltšakin valkoiseen armeijaan. Tomskissa Mošegov jäi punaisten vangiksi ja joutui jälleen puna-armeijaan. Vuonna 1920 hän pakeni Viroon. Siellä hän tutustui Tarton rauhanneuvotteluihin osallistuneisiin suomalaisiin sekä professori Lauri Kettuseen. Samana vuonna Mošegov muutti Suomeen.


title: Ignati Mošegov

text: 1920–1930-luvuilla Mošegov tutki Helsingissä komien historiaa, kieltä ja kulttuuria. Hän julkaisi useita Neuvostoliiton vähemmistökansoja käsitteleviä pamfletteja. Mošegovin artikkeleita ilmestyi myös syktyvkarilaisessa "Komi mu" -aikakauskirjassa. Vuosina 1921, 1924 ja 1931 hän osallistui komien edustajana suomalais-ugrilaisiin maailmankonferensseihin.


title: Ignati Mošegov

text: Sodan jälkeen Mošegov toimi Helsingissä kirjakauppiaana. Hän omisti Kaisaniemenkatu 13:ssa sijainneen Kirjakauppa Oman (per. 1934 nimellä Opettajain Kirjakauppa Oy), jonka yhteydessä toimi myös kirjapaino ja kustantamo, sekä Kaisaniemen kirjakaupan.


title: Ignati Mošegov

text: Mošegovin Suomessa vuonna 1924 ilmestynyt muistelmateos "Idän hiidenkattilassa" julkaistiin vuonna 1992 komiksi käännettynä syktyvkarilaisessa Voivyv kodźuv -kirjallisuuslehdessä.


title: Ignati Mošegov

text: Mošegovin tutkimusaineistoa on Suomalais-Ugrilaisen Seuran tutkimusarkistossa (nimellä I. Mössheg).


title: Ignati Mošegov

text: Teoksiin on merkitty tekijänimi vaihtelevissa muodoissa:


title: Kullaan vaakuna

text: Kullaan kunnanvaakuna on saanut aiheensa kunnan alueella tapahtuneesta raudantuotannosta Leineperin ruukissa. Raudan symboli, painanteinen pilvikoro ja miilu viittaavat miilunpolttoon, jolla tuotettiin ruukissa tarvittava sysi.


title: Kullaan vaakuna

text: Vaakunan on suunnitellut Gustaf von Numers, ja se vahvistettiin käyttöön 26. syyskuuta 1950. Vaakunan selitys on ”hopeisessa kentässä punainen, peittämätön pystyyn ladottu sysimiilu, sen yläpuolella painanteisen pilvikoron rajoittama musta yliskenttä (lakio), jossa raudanmerkki ja sen kummallakin puolella kuusisakarainen tähti; kaikki hopeaa”. Vaakuna muuttui epäviralliseksi kotiseutuvaakunaksi vuonna 2005 Kullaan liityttyä osaksi Ulvilan kaupunkia.


title: Rachel McDowall

text: Rachel McDowall (s. 4. lokakuuta 1984 Whiston, Merseyside, Englanti) on englantilainen näyttelijä. Hän näytteli vuonna 2008 ruotsalaisbändi ABBAn musiikkiin perustuvassa Mamma Mia! -elokuvassa, jossa hän esitti Sophien lapsuudenystävää Lisaa. Lisäksi McDowall on näytellyt mm. Quantum Of Solace -elokuvassa.


title: Ashley Lilley

text: Ashley Lilley (s. 29. tammikuuta 1986 Rothesay, Isle of Mute, Skotlanti) on skotlantilainen näyttelijä. Hän näytteli vuonna 2008 ruotsalaisyhtye ABBAn musiikkiin perustavassa Mamma Mia! -elokuvassa, jossa hän esitti Sophien (Amanda Seyfried) lapsuudenystävää Alia.


title: Tangokuningatar ja kuningas

text: Tangokuningatar ja kuningas on musiikkialbumi, joka julkaistiin, kun Risto Nevalasta ja Arja Korisevasta oli tullut tangokuninkaallisia Seinäjoella samana vuonna. Orkesterina levyllä toimii Antti Vainion johtama "Seinäjoen Orkesteri"-niminen kokoonpano. Albumista on myös saatavilla vinyylilevy-painos. Albumin julkaisuvuosi on 1989.


title: Tangokuningatar ja kuningas

text: Samannimisiä albumeita on julkaistu muinakin vuosina samalla idealla, eli kulloisenkin vuoden tangokuninkaalliset esiintyvät levyillä, esimerkiksi Kaija Pohjola ja Jaakko Mäkynen (1991) sekä Eija Kantola ja Mika Pohjonen (1992).


title: Tangokuningatar ja kuningas

text: Sivu ASivu B


title: Pitkärannan sellutehdas

text: Pitkärannan sellutehdas () on Venäjällä Laatokan pohjoisrannalla Pitkärannan kaupungin Pusunsaaressa sijaitseva sellutehdas.


title: Pitkärannan sellutehdas

text:
Tehdas tuottaa sulfaattiselluloosaa noin 70 000 tonnia vuodessa. Tuotantoa käytetään esimerkiksi nestepakkauskartonkiin, mutta myös muihin lajeihin. Sivutuotteina tehdas valmistaa esimerkiksi rasvahappoja ja tislattua mäntyöljyä, joita käytetään maaliteollisuudessa.
Puhdistettua mäntysulfaattitärpättiä on suunniteltu käytettäväksi raaka-aineena maali- ja hajuvesiteollisuudessa sekä lääketieteellisessä käytössä.


title: Pitkärannan sellutehdas

text: Suomalainen, norjalaistaustainen Diesen Wood osti vuonna 1920 Laatokan rannalla sijainneen sahan ja rakensi sen lähelle Pusunsaarelle selluloosatehtaan vuonna 1921. Diesen Wood ja sen tytäryhtiö "Oy Pitkäranta Bruk Ab" olivat 1920-luvulla yhdessä suurin ulkomainen metsänomistaja Suomessa. Yhtiöt omistivat noin 56 000 hehtaaria metsää Laatokan ympäristössä ja Viipurin seudulla.


title: Pitkärannan sellutehdas

text: Ennen rautatien valmistumista 1930-luvulla yhtiön tuotteet kuljetettiin kesällä vesitse Laatokan ja Nevan kautta ja talvella hevosilla Sortavalaan ja Lahdenpohjaan. Rautatie valmistui Pitkärantaan vuonna 1932 ja yhtiön selluloosatehdasta uudistettiin sen jälkeen voimakkaasti. 1930-luvulla yhtiö joutui taloudellisiin vaikeuksiin ja siirtyi sitä rahoittaneen Kansallis-Osake-Pankin hallintaan.


title: Pitkärannan sellutehdas

text: Talvisodan jälkeen yhtiön Pitkärannassa olleet laitokset jäivät Neuvostoliiton haltuun. Diesen Wood-yhtiö poistettiin osakeyhtiörekisteristä vuonna 1948.


title: Inka Henelius

text: Inka Henelius (s. 14. helmikuuta 1979 Lappeenranta) on suomalainen urheilutoimittaja. Hän on koulutukseltaan medianomi.


title: Inka Henelius

text: Henelius on toiminut vuodesta 2003 uutistenlukijana ja urheilutoimittajana Ylellä. Hän on aiemmin työskennellyt maakuntalehti Etelä-Saimaassa ja Suomen tietotoimistossa. Henelius on harrastanut muun muassa koripalloa ja ratsastusta. Hänen kasvattajaseuransa koripallossa on Catz, ja kaudella 2008–2009 hän pelasi Pantterit/WB:ssä.


title: Inka Henelius

text: Henelius on vieraillut muutamissa televisio-ohjelmissa, kuten Uutisvuoto ja Se on siinä.


title: Inka Henelius

text: Henelius on naimisissa jalkapalloilija Henri Määtän kanssa. He avioituivat heinäkuussa 2012 Porvoon tuomiokirkossa.


title: Iibishaikarat

text: Iibishaikarat ("Mycteria") on kattohaikaroiden heimoon kuuluva lintusuku.


title: Kai Curry-Lindahl

text: Kai Curry-Lindahl (10. toukokuuta 1917 Tukholma – 5. joulukuuta 1990) oli ruotsalainen eläintieteilijä ja luonnonsuojelija.


title: Kai Curry-Lindahl

text: Curry-Lindahl opiskeli Lundin yliopistossa ja Uppsalan yliopistossa, jossa hän väitteli filosofian tohtoriksi. Vuosina 1945–1953 hän toimi Ruotsin luonnonsuojeluliiton toiminnanjohtajana. Hän oli Skansenin luonnonhistoriallisen osaston johtaja 1953–1974. Hän toimi vierailevana professorina Kalifornian yliopistossa Berkeleyssä vuosina 1974 ja 1983 sekä Guelphin yliopistossa Ontariossa 1974 ja 1978. Tukholman yliopistossa hän luennoi 1966–1969.


title: Kai Curry-Lindahl

text: Curry-Lindahlin kirjallinen tuotanto käsitti yli 600 tieteellistä artikkelia ja toista sataa kirjaa, joiden aihepiiri liikkui linnuissa ja muissa selkärankaisissa, ekologiassa, kansallispuistoissa ja luonnonvarojen suojelussa. Hän toimitti "Acta Vertebratica"a 1957–1969.


title: Kai Curry-Lindahl

text: Viimeiset 20 vuotta Curry-Lindahl toimi aktiivisesti YK:n alaisissa järjestöissä (FAO, UNESCO ja UNEP) Afrikassa, missä hän toimi konsulttina ja neuvonantajana 35 maassa Nairobin toimistostaan käsin. Samaan aikaan hän toimi myös Ruotsin hallituksen neuvonantajana ympäristöasioissa. Hän oli joko virkailijana tai johtokunnan jäsenenä Kansainvälisessä luonnonsuojeluliitossa (IUCN), Kansainvälisessä lintujensuojeluneuvostossa (ICPB), The Fauna Preservation Societyssa, The International Waterfowl Research Bureaussa, Maailman luonnonsäätiössä (WWF) ynnä muissa järjestöissä.


title: Kai Curry-Lindahl

text: Kai Curry-Lindahl ja Anne Van der Voordt avioituivat 3. syyskuuta 1947. Heille syntyi kaksi tyttöä, Brigitte ja Edithe, ja poika Robin.


title: David Frost

text: Sir David Paradine Frost (7. huhtikuuta 1939 Tenterden, Kent, Englanti – 31. elokuuta 2013) oli englantilainen journalisti ja televisioesiintyjä, joka tunnettiin niin poliittisen TV-satiirin pioneerina kuin poliittisten vaikuttajien haastatteluistakin. Vuonna 2009 hän isännöi "Frost Over the World" -ohjelmaa Al Jazeeran englanninkielisellä kanavalla.


title: David Frost

text: Frostin tekemästä Yhdysvaltain presidentin Richard Nixonin haastattelusta tehtiin vuonna 2008 ilmestynyt Ron Howardin ohjaama poliittinen draamaelokuva "Frost/Nixon". Siinä Frostia esitti Michael Sheen.


title: David Frost

text: Frost kuoli elokuussa 2013 sydänkohtaukseen 74-vuotiaana M/S "Queen Elizabeth" -laivalla, jolla hän oli luennoimassa.


title: Gary Hart

text: Gary Hart (alk. Gary Warren Hartpence, s. 28. marraskuuta 1936) on yhdysvaltalainen poliitikko, lakimies, kirjailija, professori ja kommentaattori. Hän on edustanut Coloradon osavaltiota senaattorina (1975–1987). Hart otti osaa Yhdysvaltain presidentinvaaleihin 1984 ja 1988. Jälkimmäisellä kerralla hänet pakotti luopumaan ehdokkuudesta tieto avioliiton ulkopuolisesta suhteesta. Jäätyään pois senaattorin toimestaan Hart on työskennellyt konsulttina erikoisalanaan kansalliseen turvallisuuteen liittyvät kysymykset. Vuonna 2001 hänelle myönnettiin valtio-opin kunniatohtorin arvo Oxfordin yliopistosta, ja vuonna 2006 hän sai professuurin University of Coloradossa Denverissä. Hart toimii puheenjohtajana Council for a Livable World -järjestössä. Hän on kirjoittanut ja toimittanut lukuisia teoksia, myös neljä romaania, toisinaan taitelijanimellä John Blackthorn.


title: Gary Hart

text: Hart menestyi hyvin vuoden 1984 presidentinvaalien esivaaleissa, joissa hänen äänimääränsä oli melko lähellä demokraattien presidenttiehdokkaaksi valitun Walter Mondalen äänimäärää. Näissä esivaaleissa tuli tunnetuksi lentävä lause ”Where's the beef?”. Se oli alun perin Wendy’s -pikaruokaketjun mainoslause, jota Mondale ryhtyi käyttämään osoituksena Hartin ”uusien ideoiden” tyhjyydestä.


title: Gary Hart

text: Hart oli vahvin ennakkosuosikki demokraattien presidenttiehdokkaaksi vuoden 1988 vaaleihin, mutta hänen suosionsa romahti alle viikossa toukokuussa 1987, kun tiedotusvälineissä oli esitetty epäilyjä hänen suhteestaan Donna Riceen. Rice oli entinen Miss South Carolina World -tittelin haltija, joka oli tutustunut Hartiin Don Henleyn järjestämissä juhlissa. Myöhemmällä urallaan Rice on toiminut muun muassa internet-pornoa vastustavassa Enough Is Enough -järjestössä ja tukenut Donald Trumpin presidentinvaalikampanjaa vuonna 2016. Skandaalin aikana Hart syytti mediaa ajojahdista. Hänestä julkaistiin huomiota herättänyt valokuva, jossa Rice istui hänen sylissään ja Hartin paidassa luki teksti: ”Monkey Business”.


title: Gary Hart

text: Gary Hartista on tekeillä elokuva, "The Front Runner".


title: Jonas Hemming

text: Jonas Hemming (s. 3. helmikuuta 1970) on entinen suomalainen jääkiekkoilija ja nykyinen valmentaja. Hemming on pelannut pelannut SM-liigaa ja edustanut Suomea nuorten MM-kisoissa. Hemming oli jo juniorivuosina lupaus kun hän pääsi jo juniori-ikäisenä Sportin edustusjoukkueeseen. Hemming pelasi vuodet 1986–1991 Vaasassa josta hän siirtyi pelaamaan SM-liigaan HPK:hon ja Jokipoikiin. Hemming on sen jälkeenkin pelannut pääsarjatasolla muun muassa SaiPassa ja myös ulkomailla.


title: Jonas Hemming

text: Hemming toimi Lapuan Virkiän valmentajana kaudella 2008–2009. Kaudelle 2009–2010 Hemming palasi Vaasaan ja vastaanotti A-nuorten SM-Liigaan nousseen Vaasan Sportin A-junioreiden valmennuspestin.


title: David Saunders

text: David Saunders on entinen kanadalainen jääkiekkoilija. Saunders pelasi urallaan 56 NHL-ottelua ja 6 maaottelua. Saunders on Vancouver Canucksien 3:nnen kierroksen varaus vuodelta 1984. Saunders pelasi urallaan myös suomessa Vaasan Sportissa.


title: Kryogeniikka

text: Kryogeniikka on fysiikan alue, joka tutkii materiaalien käyttäytymistä alle –150 °C (123 K) asteen lämpötiloissa. Kryotekniikka on yhdistävä termi kaikille niille tekniikan sovelluksille, joissa toimitaan kryoalueen lämpötiloissa. Kryo-sanaa voidaan käyttää etuliitteenä, kun halutaan tuoda esille, että kyseisessä sovelluksessa käytetään alhaisia lämpötiloja.


title: Kryogeniikka

text: Sana "kryo" tai "kryos" (κρύο) on peräisin kreikan kielestä ja tarkoittaa jääkylmää.


title: Kryogeniikka

text: Kryoalueen lämpötiloihin päästään kompressori-lauhdutintekniikalla. Nestemäinen typpi, happi ja argon valmistetaan tislaamalla ilmasta, joka on puristettu ja jäähdytetty –194 °C lämpötilaan. Tislauskolonnissa nestemäisestä ilmasta kaasuuntuu ensin typpi –196 °C asteessa, sitten argon –186 °C asteessa ja happi viimeisenä –183 °C lämmössä. Ilmasta tislaamalla saadaan myös jonkin verran muita jalokaasuja, kuten neonia. Heliumin valmistamiseksi etsitään heliumrikkaita ilmaseoksia esimerkiksi maanalaisista kaivoksista. Useissa kryotekniikan sovelluksissa haluttu kylmälämpötila saavutetaan käyttämällä nestemäistä typpeä.


title: Kryogeniikka

text: Kryopumppu on tyhjiötekniikassa käytetty pumppu. Ennen kuin kryopumppua voidaan käyttää vakuumiastia pumpataan mekaanisella pumpulla 1 mbar tai alempiin paineisiin. Tämän jälkeen käynnistetään kryopumppu, jonka atomeja jäädyttämällä keräävä pinta jäähtyy –230 °C lämpötilaan. Kryopumpulla päästään hyvin alhaisiin paineisiin.


title: This Land Is Your Land

text: "This Land Is Your Land" (1940) on yksi Yhdysvaltain tunnetuimmista folk-kappaleista, jonka alkuperäinen esittäjä ja kirjoittaja oli Woody Guthrie. Kappaletta on kuvailtu rakkauden osoitukseksi Yhdysvalloille. Kappale oli alun perin sosialistinen vastaisku uskonnolis-isänmaalliselle iskelmälle ”God Bless America”. Woody Guthrie itse muunteli sanoitusta jonkin verran useita kertoja.


title: This Land Is Your Land

text: Yhdysvaltain kongressin kirjasto valitsi vuonna 2002 kappaleen National Recording Registryyn.


title: This Land Is Your Land

text:
Vuoden 1944 sanoituksen ensimmäinen kappale (kertosäe) englanniksi:
Kertosäkeen suomennos Ilpo Saunion kirjassa:


title: Hagalundin kartano

text: Hagalundin kartano on kartano Espoossa Tapiolan ja Otaniemen alueella. Sen ovat omistaneet von Wrightit, von Numersit, Sinebrychoffit ja Grahnit.


title: Hagalundin kartano

text: Kartanon historia alkaa 1540-luvulta. Päärakennus on 1800-luvun alkupuolelta, sen on rakennuttanut Carl Johan von Numers. Vuodesta 1857 kartanon omisti Pavel Sinebrychoff. 1920-luvulla se siirtyi hänen poikansa Paul Sinebrychoffin lesken Fanny Sinebrychoffin veljenpojalle Arne Grahnille. 1950-luvulla kartanon laajat maat muutettiin asuinalueeksi, johon tehtiin Tapiola ja osa Otaniemestä.


title: Hagalundin kartano

text: Kartanon rakennuksista on jäljellä päärakennus ja kolme vanhaa asuin- ja talousrakennusta Otaniemessä Teknillisen korkeakoulun kampusalueen yhteydessä. Kartanon talleilla toimii Tapiolan ratsastuskoulu.


title: Kunnioittaen – Yhden miehen tribuutti

text: Kunnioittaen – Yhden miehen tribuutti on Jope Ruonansuun 19. studioalbumi. Se julkaistiin 3. kesäkuuta 2009. Jope laulaa levyllä kappaleita eri laulajien äänillä, mutta on itse säveltänyt ja sanoittanut kaikki laulut, paitsi singlen "Hannu ja Niilo".


title: Kunnioittaen – Yhden miehen tribuutti

text: Kappaleen "Hyvää yötä" Ruonansuu kirjoitti vuonna 1997, jonka esitti ensimmäisen kerran Tommi Reponen saman vuoden Syksyn sävel -kilpailussa. Ruonansuun laulamassa versiossa sanoitus on hieman erilainen, ja hän esittää sen Sakari Kuosmasen äänellä.


title: Kunnioittaen – Yhden miehen tribuutti

text: Albumi ylsi Suomen virallisen listan sijalle 17.


title: Kunnioittaen – Yhden miehen tribuutti

text: Kaikki kappaleet kirjoittanut Jope Ruonansuu, ellei toisin mainita.


title: August Koskinen

text: August Koskinen (17. marraskuuta 1878 Laukaa – 24. lokakuuta 1949 Suolahti) oli suomalainen puuseppä, yrittäjä ja sosialidemokraattien kansanedustaja.


title: August Koskinen

text: Koskinen syntyi Laukaassa vuonna 1878 torppari Abel Jeremiaanpojan ja Karolina Kauton lapsena. Hän suoritti kiertokoulun, jonka jälkeen hän työskenteli puuseppänä Laukaassa, Äänekoskella ja Suolahdessa. Myöhemmin hän toimi veneveistämön omistajana aina kuolemaansa asti.


title: August Koskinen

text: Kansanedustajana Koskinen toimi vuosina 1919–1922 edustaen Vaasan läänin itäistä vaalipiiriä. Eduskunnassa hän oli jäsenenä Sivistyskunnassa ja Suuressa valiokunnassa. Lisäksi hän oli jäsenenä Äänekosken kunnanvaltuustossa ja myöhemmin puheenjohtajana Suolahden kauppalanvaltuustossa.


title: August Koskinen

text: Koskinen oli naimisissa vuodesta 1905 lähtien Saima Pulkkisen kanssa.


title: Jari Munck

text: Jari Munck (s. 1. helmikuuta 1962 Vaasa) on suomalainen uransa päättänyt jääkiekkoilija. Munck pelasi urallaan lähes 15 vuotta SM-liigassa ja edusti Suomea MM-kisoissa. Munck on myös toiminut jääkiekkotuomarina. Munck pelasi urallaan Sportissa, Kärpissä, AIK:ssa, JYPissä, HIFK:ssa ja KoMu HT:ssä.


title: Jääkiekon SM-sarjakausi 1930–1931

text: Jääkiekon SM-kilpailu vuonna 1931 pelattiin Cup-muotoisena. Joukkueita oli viisi kolmesta kaupungista, Tampereelta Pyrintö ja Tampereen Palloilijat, Turusta Riento ja ÅIFK ja Helsingistä Helsingin Jalkapalloklubi. Hallitseva mestari HJK pääsi suoraan finaaliin. Loppuottelussa TaPa voitti HJK:n maalein 2-1. Mestaruus oli tamperelaisjoukkueiden ensimmäinen.


title: Jääkiekon SM-sarjakausi 1930–1931

text:
TaPa ja Riento välierään.
TaPa loppuotteluun HJK:ta vastaan


title: Jääkiekon SM-sarjakausi 1930–1931

text: Tampereen Palloilijat voitti vuoden 1931 Suomen mestaruuden.


title: Generic

text: Generic on itävaltalainen mopo- ja moottoripyörävalmistaja, jonka tuotanto on Kiinassa. Genericin tuotevalikoima kattaa 50–250-kuutioisilla moottoreilla varustettuja mopoja ja moottoripyöriä. Genericin tuotevalikoima keskittyy nimenomaan kaupunkiajoon tarkoitettuihin kaksipyöräisiin sen sijaan, että se pyrkisi rakentamaan laajempaa moottoripyörämallistoa isommilla moottoreilla.


title: Generic

text: Generic hoitaa itse tuotteidensa jakelun Itävaltaan, Saksaan ja Italiaan. Yhtiön valmistamia ajoneuvoja myydään yhteensä noin 30 Euroopan maassa.


title: Generic

text: Generic aloitti tuotantonsa Itävallassa vuonna 2004. Yrityksen tuotevalikoima koostui aluksi skoottereista ja laajeni siitä myös enduro-tyylisiin kaksipyöräisiin. Generic pyörien suunnittelusta vastaa itävaltalainen Kiska Design -suunnittelutoimisto.


title: Generic

text: Genericin pyörissä on sekä sähkö- että poljinkäynnistys. Niissä on myös sivupeilit ja etu- ja takavalo. Osassa mopoista on sähkörajoitin. Enduromallit ovat ketjuvetoisia ja niissä on kuusiportainen vaihteisto kytkimellä. Skoottereissa on voimansiirtona portaaton CVT-automaattivaihteisto, joten niissä ei ole manuaalivaihteita. Enduromalleissa käytetään Minarelli AM6 -moottorin kopiota.


title: Ford Orion

text: Ford Orion on Fordin vuosina 1983–1993 valmistama keskiluokan automalli, joka oli Ford Escortin neliovinen sedan-versio. Orionin tekniikka oli täysin samanlainen Escortien kanssa lukuun ottamatta erilaista korimallia.


title: Ford Orion

text: Ensimmäisen sukupolven Orion tuli markkinoille vuonna 1983. Se oli 1980 esitellyn kolmannen sukupolven Escortin sedan-korinen rinnakkaismalli. Orionia haluttiin markkinoida hieman Escortia hienostuneempana mallina, ja siksi se olikin aluksi saatavana vain kattavalla GL-varustelulla, jonka hinta oli korkea. Orionin myynti oli kuitenkin vain noin neljäsosa Escortista, sillä viistoperäinen korimalli oli muodinmukainen. Orionissa oli kuitenkin suuri ja monikäyttöinen tavaratila.


title: Ford Orion

text: Moottorivalikoiman muodostivat 1,3- ja 1,6-litraiset bensiinimoottorit sekä uusi nopeakäyntinen 1,6 litran (54 hv) diesel, joka tuli myös Escort- ja Fiesta-mallistoihin.


title: Ford Orion

text: Orion ja Escort saivat pienen kasvojenkohotuksen mallivuodelle 1986. Konepelti muotoiltiin muodin mukaan taittumaan etusäleikön päälle, kuten oli tehty myös Fiestassa muutamaa vuotta aikaisemmin. Ulkoasun ohella uudistettiin myös sisätiloja.


title: Ford Orion

text: Kolmas ja viimeinen Orion-sukupolvi esiteltiin samaan aikaan viidennen Escortin kanssa vuonna 1990. Markkinat ottivat uudet mallit vastaan lähinnä tyrmäyksellä. Arvosteluissa kiinnitettiin huomiota muotoilun ”kustannukset minimiin” -lähestymistapaan, keskinkertaiseen ajomukavuuteen ja halvan oloiseen sisustukseen, sekä ennen kaikkea vanhahtaviin moottoreihin. Orionin osuus mallisarjan kokonaistuotannosta oli vain alle 10 prosenttia. Etelä-Amerikassa mallia myytiin Ford Verona -nimisenä.


title: Ford Orion

text: Orion ja Escort kävivät läpi pienen kasvojenkohotuksen elokuussa 1992. Keulan ilmettä uudistettiin erilaisten puskurien ja maskin myötä. Tärkein tekninen muutos oli vanhan CVH-moottorin korvaaminen uudella 1,6-litraisella Zetec-sarjan moottorilla. Turvallisuuden parantamiseksi oviin tuli sivutörmäyssuojat. Suomessa sedanin Orion-nimestä oli kuitenkin luovuttu jo tammikuussa 1992.


title: Reilanjärvi

text: Reilanjärvi on järvi Pyhärannassa Varsinais-Suomessa. Järvi on pinta-alaltaan noin 64 hehtaaria. Järvi on melko matala ja kasvillisuutta on paljon. Kalalajeja järvellä ovat hauki, ahven, ruutana ja särki. Järvellä on myös paljon lintuja. Syvimmät kohdat järvessä ovat vain noin 3 metriä, ja vesi on tummaa. Pisimmältä kohdaltaan järvi on noin 1,5 km pitkä. Järven vieressä sijaitsee Pyhärannan Reilan kylä ja järvi laskee Vesimyllynojan kautta Kukolanlahteen.


title: Tommi Pullola

text: Tommi Pullola (s. 18. toukokuuta 1971 Vaasa) on suomalainen jääkiekkoilija. Pullola pelasi SM-liigassa vuodesta 1989 vuoteen 1997 ja edusti sinä aikana Rauman Lukkoa ja turkulaista TuToa. Kotikaupungissaan Vaasassa Pullola edusti Vaasan Sportia I-divisioonassa kolmen kauden ajan.


title: Jani Uski

text: Jani Uski on suomalainen jääkiekkoilija, joka edustaa Kokkolan Hermestä. Uski on urallaan pelannut yli 100 SM-liigaottelua ja mestisotteluita yli 350. Uski edusti SM-liigassa Pelicansia ja Rauman Lukkoa.


title: JPN

text: Lyhenne Jpn tai JPN voi tarkoittaa ainakin seuraavia:


title: Vampula Pop Vol. 1

text: Vampula Pop Vol. 1 ("Liinoja kertoo Pulliainen soittaa") on näyttelijä-muusikko Tapio Liinojan ja Agents-yhtyeestä tutun kitaristi Esa Pulliaisen yhteinen ns. kirjallinen äänilevy. Se sisältää Liinojan kirjoittamia, Vampulaan sijoittuvia tarinoita sekä Pulliaisen kitaransoittoa. Johnny Kniga julkaisi sen 6. helmikuuta 2009.


title: Vampula Pop Vol. 1

text: Liinojan edellinen kirjallinen teos on novellikokoelma "Raapaisuja" vuodelta 2006. "Vampula Pop" saa jatko-osansa syksyllä 2011.


title: Vampula Pop Vol. 1

text: Nämä kappaleet Esa Pulliainen soittaa, osittain myös Tapio Liinojan esityksen taustalla:


title: Vampula Pop Vol. 1

text: Tapio Liinojan tarinat, jotka hän esittää tällä levyllä:


title: Xibalba

text: Xibalba on mayojen mytologiassa alamaailma, jossa elävät sairauksien ja kuoleman jumalat. Popol Vuh -eepos kuvaa Xibalban sijaitsevan maan alla. Ihminen joutuu sinne kuolemansa jälkeen, ja kohtaa useita koettelemuksia. Kuninkaiden mukaan haudattiin esineitä, joiden tarkoitus oli auttaa heitä selviämään näistä koettelemuksista. Jos kuollut ei selvinnyt näistä testeistä, hän jäi vaeltelemaan ikuisesti manalan joille. Jos hän suoritti kokeet, hän pääsi tähtitaivaalle tai lepäämään pyhän puun varjoon. Eepoksen toisessa osassa kerrotaan sankarikaksosista, jotka onnistuvat huiputtamaan Xibalban jumalia ja pääsevät läpi kaikista testeistä. Kaksoset nousevat taivaalle, ja heistä tulee Aurinko ja Kuu.


title: Xibalba

text: Sisäänpääsy Xibalbaan käy luolien kautta, ja sen takia luolilla oli erityinen merkitys mayojen kulttuurissa. Yksi manalan taloista oli nimeltään Kylmä talo, mikä voi viitata viileään luolailmaan. Taivaalla tie Xibalbaan näkyy tummana raitana, joka kulkee Linnunradan poikki. Xibalbaa hallitsivat jumalat Hun Caquix eli Yksikuolo ja Vucub Caquix eli Seitsenkuolo.


title: Colin McRae Rally 2

text: Colin McRae Rally 2 (myös Colin McRae Rally 2.0) on Codemastersin kehittämä ajopeli, joka julkaistiin vuonna 2000 PlayStation- ja Windows-alustoille. Peli on "Colin McRae Rally" -pelisarjan toinen peli.


title: Colin McRae Rally 2

text: Peli sisälsi ensimmäistä kertaa sarjan historiassa Suomen rallin. Pelissä on useita autoja ja talleja, mutta joitakin niistä ei voi avata ilman huijauskoodeja. Peli sisältää seuraavat rallit: Suomi, Kreikka, Korsika, Ruotsi, Australia, Kenia, Italia ja UK. Seuraavissa ralleissa on Super Special -erikoiskokeet: Kreikka, Ruotsi, Kenia ja UK. Erikoiskokeiden määrä on 84 kpl.


title: El Loco

text: El Loco on ZZ Top -yhtyeen vuonna 1981 julkaistu seitsemäs studioalbumi.


title: Kohtavaaran seisake

text: Kohtavaaran seisake () on Suomen rataverkon liikennepaikka rataosalla . Kohtavaaran rautatieasema sijaitsee Pielisen itärannalla Nurmeksen Lipinlahden kylässä Tuohuspirtin kohdalla, noin yhdeksän kilometriä Joensuun suuntaan Nurmeksen asemalta. Liikennepaikalla on vain henkilöliikennettä. Kiskobussi pysähtyy neljä kertaa vuorokaudessa, kahdesti Joensuuhun ja kahdesti Nurmekseen.


title: Kohtavaaran seisake

text: Alun perin Lipinlahdeksi nimetty laiturivaihde avattiin lokakuussa 1911, ja sinne rakennetiin Thure Hellströmin suunnittelema pysäkkirakennus. Nimi vaihdettiin Kohtavaaraksi keväällä 1925. Miehitys liikennepaikalla lopetettiin toukokuussa 1968, jolloin se muutettiin seisakevaihteeksi ja kahden vuoden kuluttua seisakkeeksi. Henkilöliikenne oli lakkautettuna elokuusta 1993 seuraavan vuoden tammikuuhun saakka. Pysäkkirakennus on purettu.